Blaze7451/Wiki-th-20250601 huggingface dataset:
แคมป์โทซอรัส

แคมป์โทซอรัส (langx|en|:En:Camptosaurus - กิ้งก่าหลังโค้ง) มีชีวิตอยู่ในช่วงปลายยุคจูแรสสิค ทางตะวันตกของทวีปอเมริกาเหนือ ชื่อหมาย  ชื่อนี้มาจากโครงสร้างของมันที่สามารถยืนตรง 2 เท้าหรือ 4 เท้าก็ได้  ขนาดตัวไม่ใหญ่มากนัก ความยาวประมาณ 6.5 เมตร และ ส่วนสูง 2 เมตรจากพื้นถึงเอว และประมาณน้ำหนัก 785-874 กิโลกรัม เป็นไดโนเสาร์ในกลุ่มสะโพกนก (Ornithischia) รุ่นแรกๆของกลุ่มสายพันธุ์ที่ต่อไปในสมัยหลังจะวิวัฒนาการไปเป็น อิกัวโนดอน และ ไดโนเสาร์ตระกูลปากเป็ดในยุคครีเทเชียส มันมีปากตัด เพื่อเอาไว้สำหรับกินพืชในป่า
เป็นไดโนเสาร์ที่ไม่ได้มีขนาดอาวุธป้องกันตัวครบเครื่องแบบสเตโกซอรัส หรือ มีขนาดใหญ่ร่างยักษ์อย่างซอโรพอด ฝีเท้าก็ไม่ว่องไวนักเนื่องจากน้ำหนักตัวที่หนักไป (จนต้องยืน 4 ขา ในบางเวลา) จึงมักกลายถูกล่าเป็นเหยื่อจากพวกไดโนเสาร์กินเนื้อในป่า จนกระทั่งมันเริ่มวิวัฒนาการไปเป็น ไดโนเสาร์ร่างใหญ่ติดอาวุธอย่างอิกัวโนดอน

**ประวัติการค้นพบ**
วันที่ 4 กันยายน 2422 วิลเลียม ฮาร์โลว์ (William Harlow) และในปีเดียวกันนั้น ศาสตราจารย์ Othniel Charles Marsh ได้อธิบายและตั้งชื่อว่า Camptonotus หรือ "flexible back" มาจาก (ภาษากรีกκάμπτω, "bend" โค้ง และνῶτον, "back" หลัง)

**อ้างอิง**

**แหล่งข้อมูลอื่น**
  Iguanodontia at Thescelosaurus! date=2009-04-25 
หมวดหมู่:ไดโนเสาร์ในยุคจูแรสซิก
เซอราโตซอรัส

เซราโตซอรัส (langx|en|:En:Ceratosaurus - กิ้งก่ามีเขา) เป็นไดโนเสาร์กินเนื้อ (เทอโรพอด) อยู่ในช่วง (Kimmeridgian กับ Tithonian) ของช่วงปลายยุคจูแรสสิค มีความใกล้ชิดกับNoasauridaeและAbelisauridaeแต่ขนาดตัวใหญ่และเล็กกว่าครึ่งหนึ่ง ความยาวลำตัวประมาณ 6 เมตร แต่จากการคำนวณคาดว่า ตัวโตที่สุดอาจยาวได้ 8.8 เมตร มีลักษณะ คล้ายอัลโลซอรัส แต่มีส่วนหัวที่โตกว่าเมื่อเทียบกับสัดส่วนลำตัว  แขนสั้นและเล็กมี 4 นิ้วไม่น่าใช้เป็นอาวุธได้ และมีเขายื่นออกมาจากเหนือจมูกและดวงตา เป็นเอกลักษณ์และที่มาของชื่อ "กิ้งก่ามีเขา"ของมัน  แต่เขาของเซราโตซอรัส เป็นแผ่นกระดูกบางๆ ไม่แข็งแกร่งพอจะเอาไปใช้เป็นอาวุธได้ จึงมีการตั้งข้อสังเกตว่า เขาของมันน่าจะมีไว้เพื่อดึงดูดตัวเมีย 
ฟันของของ(เซราโตซอรัส)ยาวมากเมื่อเทียบกับขนาดลำตัว  แต่แบนและบางกว่า นักล่ายุคเดียวกัน เหมาะกับการตัดเนื้อกิน แต่ไม่สามารถบดกระดูกได้ ทำให้คาดได้ว่า เหยื่อของมันน่าจะเป็นไดโนเสาร์กินพืชขนาดกลาง ที่ฉีกเนื้อกินได้ง่ายกว่า ปัจจุบันพบรอยกัดของ เซราโตซอรัส หรือ อาจจะเป็น ทอร์วอซอรัส ที่บริเวณขาของ อัลโลซอรัส
บวกกับการศึกษาที่พบฟอสซิล เชื่อว่า เซราโตซอรัสมักจะล่าเหยื่อในป่าทึบ  ตามลำพังคล้ายๆกับ เสือดาว จึงมีคนเรียกมันว่าเสือดาวแห่งโลกล้านปี แม้จะมีขนาดตัวเล็กกว่านักล่าอื่นๆ แต่ก็มีร่างกายแข็งแกร่ง และ ปราดเปรียว จัดได้ว่าเป็นนักล่าตัวยงอีกสายพันธุ์หนึ่ง

**ประวัติการขุดค้นพบ**
ถูกค้นพบและขุดขึ้นโดยชาวนามาร์แชลล์ ปาร์คเกอร์เฟช (Marshall Parker Felch) ในปี ค.ศ. 1883 ถึง ค.ศ. 1884 พบข้อต่อกระดูกที่เชื่อมต่อกันซึ่งเกือบจะสมบูรณ์รวมทั้งกะโหลกศีรษะ

**อ้างอิง**
หมวดหมู่:ไดโนเสาร์ในยุคจูแรสซิก
ออมนิทริกซ์ 2

ออมนิทริกซ์ ในภาคนี้เป็นอันเดียวกันกับภาคก่อน (ดูเพิ่มที่ออมนิทริกซ์) แต่ภาคนี้มันได้เปลี่ยนรูปร่างและเอเลี่ยนภายใน เขาจึงได้เอเลี่ยนชุดใหม่มาอีก 10 ตัว

**ร่างของเอเลี่ยน**

**เบ็นเท็นพลังเอเลี่ยน**

**ร่างพื้นฐาน**
เบ็นได้ร่างทั้ง 10 จากการเปลี่ยนรูปแบบของออมนิทริกซ์ และเอเลี่ยนแต่ละตัวมีลักษณะคล้ายตัวเก่าในภาคก่อนรวมกัน  มีดังนี้

**=บิ๊กชิลล์ (Big chill)=**
บิ๊กชิลล์เป็นเอเลี่ยนเผ่าพันธุ์เนโครฟริกเจี้ยน (มาจากคำว่า necro แปลว่าความตาย และ frigid แปลว่าเย็นมาก) จากดาวเคราะห์ไคล์มิสส์ (ภาษาฟินแลนด์แปลว่าความเย็น) ในตอน Save the Last Dance เปิดเผยว่าบิ๊กชิลล์เป็นเอเลี่ยนที่มีสองเพศในตัวเดียว ซึ่งสามารถวางไข่และให้กำเนิดทารกโครฟริกเจี้ยน ซึ่งเมื่อถึงช่วงเวลาวางไข่ซึ่งจะมีทุกๆ 80 ปี บิ๊กชิลล์ได้ครอบงำเบ็นเพื่อสร้างรังสำหรับวางไข่
จุดเด่น
-เป็นเอเลี่ยนรูปแบบแมลง
-มีปีกเหมือนผีเสื้อ โดยปกติ ถ้าไม่ได้บิน ก็จะเก็บปีกไว้เหมือนกับเสื้อคลุม
-ความสามารถหลักๆของบิ๊กชิลล์คือพลังความเย็นที่สามารถแช่แข็งทุกอย่างได้
-มีความสามารถในการทำตัวโปร่งใสหลบหลีกการโจมตีได้
ปรากฏตัวครั้งแรกในตอน
Kevin's Big Score ตอนที่เบ็นไล่ตามเควินที่ขโมยรัสท์บัคเก็ทไป

**=โครม่าสโตน (Chromastone)=**
โครมาสโตนเป็นเอเลี่ยนเผ่าพันธุ์คริสตัลซาเปียน (มาจากคำว่า crystal) จากดาวเคราะห์เพโทรเปีย และในตอน The Secret of Chromastone ยังเปิดเผยอีกด้วยว่าเผ่าพันธุ์ของโครม่าสโตนยังเป็นผู้พิทักษ์คริสตัลอันศักดิ์สิทธิ์อีกด้วย และยังเผยจุดเด่นอีกอย่างคือร่างนี้สามารถบินได้ ซึ่งเบ็นไม่เคยรู้มาก่อน
จุดเด่น
-ร่างกายทำจากแร่
-มีลำตัวสีม่วง
-ที่มือและแท่งแร่ตรงบริเวณศีรษะ อกและหลังเป็นสีบานเย็น
-มีตาดวงเดียวสีเขียวซึ่งดีต่อการเล็งศัตรู
-สามารถดูดกลืนพลังงานและยิงออกมาได้
-แทบไม่เคยพูดคำว่าเจ็บเพราะอึดมากๆ
-สามารถบินได้
จุดด้อย
-ไม่สามารถจะใช้พลังได้ เมื่ออ่อนแอมาก
ปรากฏตัวครั้งแรกในตอน
All That Glitters

**=สไปเดอร์มังคี้ (Spidermonkey)=**
สไปเดอร์มังคี้เป็นเอเลี่ยนเผ่าพันธุ์อารัคนิคชิมป์ (มาจากคำว่าarachnid หมายถึงแมงมุม และ chipmpanzee จากดาวเคราะห์อารันฮัสซิมเมีย (มาจากคำว่า aranha ภาษาสเปนของคำว่าแมงมุม และ scimmia ภาษาอิตาลีของคำว่าลิง
จุดเด่น
-มีรูปร่างเหมือนลิง
-มี 4 แขน 2 ขามี4ตาเหมือนแมงมุม
-มีความรวดเร็วและคล่องตัว
-สามารถยิงใยออกจากหาง
จุดด้อย
-มีบุคลิกภาพเหมือนกับเด็ก
ปรากฏตัวครั้งแรกในตอน
What Are Little Girls Made Off
หมวดหมู่:เบ็นเท็น
หมวดหมู่:วัตถุสมมติ
หมวดหมู่:เทคโนโลยีสมมติ
ก้อย (แก้ความกำกวม)

ก้อย อาจหมายถึง- ก้อย อาหารท้องถิ่นอีสานชนิดหนึ่ง- นิ้วก้อย นิ้วที่มีขนาดเล็กที่สุดของร่างกายมนุษย์ อยู่ทางด้านในของแขน
ชื่อบุคคล- รัชวิน วงศ์วิริยะ นักแสดงและดีเจชาวไทย- วลัยลักษณ์ มุสิกโปฎก นักร้องนำวงแซ็ทเทอร์เดย์ เซย์โกะ- ตัวละคร "ก้อย" ในละครชุด ฮอร์โมนส์ วัยว้าวุ่น  ซึ่งรับบทโดย เขมิศรา พลเดช
สมาคมพุทธเมตตาเทวาสงเคราะห์

สมาคมพุทธเมตตาเทวาสงเคราะห์ ตั้งอยู่ที่ศาลไต่เซี่ยฮุกโจ้ว (เจ้าพ่อเห้งเจีย) ถนนคีรีรัฐ ตำบลกุดป่อง อำเภอเมืองเลยจังหวัดเลย เป็นหน่วยงานภาคประชาชนที่ได้รับอนุญาตจัดตั้งเป็นสมาคม เมื่อวันที่ 22 พฤศจิกายน พ.ศ. 2548 พัฒนามาจากชมรมพุทธบุตรเอตทัคคะ จังหวัดเลย ปัจจุบัน มีหน่วยงานในสังกัดที่ทำงานเป็นชื่อเสียงให้แก่สมาคม ได้แก่ "หน่วยกู้ภัยเทวา" นอกจากนั้น ยังมีการรับและบริจาคหีบศพ ผ้าดิบห่อศพ นอกจากนั้น ทางสมาคมยังได้มีที่เคารพบูชาสิ่งศักดิ์สิทธิ์ โดยมีองค์ประธานศาล คือ ไต่เซี่ยฮุกโจ้ว หรือเจ้าพ่อเห้งเจีย
รายนามนายกสมาคม
1.นายทรงธรรม นาถมทอง ( 2548-2554) ครบวาระ
2.นางสาวทัศนีย์ เตชะประเสริฐ (2554-2559) ถึงแก่กรรม
3.นางพิมพกานต์ สัตตาคม (2559-2560) รักษาการ
4.นางพิมพกานต์ สัตตาคม (2559-ปัจจุบัน)
หมวดหมู่:องค์การทางศาสนาพุทธ
หมวดหมู่:สมาคม
หมวดหมู่:นักมวยปล้ำชาวเม็กซิโก

มเม็กซิโก
มวยปล้ำ
หมวดหมู่:ลูชาลิเบร
หมวดหมู่:มวยปล้ำอาชีพในประเทศเม็กซิโก
ราชาธิปไตยของปวงชน

ราชาธิปไตยของปวงชน (popular monarchy) เป็นระบบการปกครองแบบราชาธิปไตยอย่างหนึ่งซึ่งบรรดาศักดิ์ของพระมหากษัตริย์ยึดโยงกับอาณัติประชาชนแทนรัฐ เป็นธรรมเนียมในบางท้องที่ เช่น สกอตแลนด์ ตั้งแต่สมัยกลาง และใช้บ้างในทวีปยุโรปคริสต์ศตวรรษที่ 19 และ 20 ซึ่งมักสะท้อนผลแห่งการปฏิวัติของประชาชน ฉะนั้น ระหว่างการปฏิวัติฝรั่งเศส พระเจ้าหลุยส์ที่ 16 จำต้องทรงเปลี่ยนบรรดาศักดิ์เพื่อชี้ว่าพระองค์ทรงเป็นพระมหากษัตริย์ของประชาชนแทนผู้ปกครองแผ่นดินองค์อธิปัตย์
ปัจจุบัน ประเทศเบลเยียมเป็นประเทศเดียวที่แสดงอย่างชัดเจนเป็นราชาธิปไตยของปวงชน ราชาธิปไตยภายใต้รัฐธรรมนูญในความหมายสมัยใหม่อาจถือว่าเป็นวิวัฒนาการของความคิดดังกล่าว เช่น โดยทั่วไปรัฐธรรมนูญให้อำนาจอธิปไตยเป็นของประชาชน มิใช่พระมหากษัตริย์
หมวดหมู่:ราชาธิปไตย
หมวดหมู่:ฐานันดรศักดิ์
ปกรณ์ มะโน

ปกรณ์ มะโน หรือ ตุ้ย เกิดวันที่ 10 ตุลาคม พ.ศ. 2527 เป็น 1 ใน 8 นักแสดงหน้าใหม่ที่มาร่วมแสดงละครของบริษัท เอ็กแซ็กท์ จำกัด ของ บอย - ถกลเกียรติ วีรวรรณ ตุ้ยเคยมีผลงานโฆษณา Ivy Condo และ Nok Air ล่าสุดได้รับบทพระรองในละคร "บ่วงรักกามเทพ" อีกด้วย ปัจจุบันเค้าได้ออกจากวงการไปแล้วหลังแสดงละครเพียงเรื่องเดียวโดยที่ไม่มีใครได้ข่าวคราวของเขาอีกเลย

**ผลงานต่างๆของเขาที่เคยแสดง**
ผลงานโฆษณา- Ivy Condo- Nok Air
ผลงานละคร- บ่วงรักกามเทพ (2552) ทางช่อง ททบ.5 รับบทเป็น ทวี
หมวดหมู่:นักแสดงชายชาวไทย
หมวดหมู่:บุคคลที่เกิดในปี พ.ศ. 2527
มิสเตอร์ที

มิสเตอร์ที (Mr. T) เกิดวันที่ 21 พฤษภาคม ค.ศ. 1952 มีชื่อจริงว่า Laurence Tureaud เป็นนักแสดงชาวอเมริกัน มีชื่อเสียงจากการแสดงบทนักมวยชื่อ Clubber Lang ในภาพยนตร์เรื่อง ร็อกกี้ 3 ของ ซิลเวสเตอร์ สตอลโลน และได้แสดงภาพยนตร์ซีรีส์ The A-Team ที่ประสบความสำเร็จระหว่างปี 1983-1987 มีการแต่งกายที่เป็นเอกลักษณ์ คือตัดผมทรง โมฮ็อก และสวมสร้อยคอทองคำ หลายๆ เส้น มิสเตอร์ที ร่วมเล่นมวยปล้ำอาชีพในศึก เรสเซิลเมเนีย ของ WWE ในปี 1985 โดยปล้ำประเภทแทคทีมคู่กับ ฮัลค์ โฮแกน และยังแสดงรับเชิญอีกหลายครั้ง ในปี 2014 WWE ได้บรรจุชื่อ มิสเตอร์ที เข้าสู่ หอเกียรติยศดับเบิลยูดับเบิลยูอี

**ผลงานอื่นๆ**

**ภาพยนตร์**

**โทรทัศน์**

**อ้างอิง**

**บรรณานุกรม**
  isbn=9780312550899 

**แหล่งข้อมูลอื่น**
 0001558- Mr. T
หมวดหมู่:นักแสดงอเมริกัน
หมวดหมู่:นักมวยปล้ำอาชีพชายชาวอเมริกันเชื้อสายแอฟริกัน
หมวดหมู่:บุคคลจากชิคาโก
หมวดหมู่:บอดีการ์ด
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ
BOT

BOT สามารถหมายถึง- บอต โปรแกรมอัตโนมัติสำหรับทำหน้าที่อย่างใดอย่างหนึ่งบนอินเทอร์เน็ต- ธนาคารแห่งประเทศไทย (อักษรย่อภาษาอังกฤษ : BOT) ธนาคารกลางของประเทศไทยที่จัดตั้งขึ้นโดยพระราชบัญญัติธนาคารแห่งประเทศไทย พ.ศ. 2485- ธนาคารแห่งไต้หวัน (Bank of Taiwan)
เอเลโอโนเรอแห่งออสเตรีย

เอเลโอโนเรอแห่งออสเตรีย สมเด็จพระราชินีแห่งฝรั่งเศส หรือ เอเลโอโนเรอแห่งออสเตรีย สมเด็จพระราชินีแห่งโปรตุเกส  หรือ เลโอนอร์แห่งกัสติยา (Eleanor of Austria หรือ Eleonor of Castile) (15 พฤศจิกายน ค.ศ. 1498 - 25 กุมภาพันธ์ ค.ศ. 1558) เป็นสมเด็จพระราชินีแห่งโปรตุเกสในพระเจ้ามานูแวลที่ 1 แห่งโปรตุเกส ระหว่างวันที่ 16 กรกฎาคม ค.ศ. 1516 ถึงวันที่ 13 ธันวาคม ค.ศ. 1521  และเป็นสมเด็จพระราชินีแห่งฝรั่งเศสในพระเจ้าฟร็องซัวที่ 1 แห่งฝรั่งเศสระหว่างวันที่ 4 กรกฎาคม ค.ศ. 1530 ถึงวันที่ 31 มีนาคม ค.ศ. 1547
เอเลโอโนเรอแห่งออสเตรียพระราชสมภพเมื่อวันที่ 15 พฤศจิกายน ค.ศ. 1498 ที่เลอวอง (Leuven) ในฝรั่งเศส เป็นพระธิดาองค์โตในฟิลิปผู้ทรงโฉม อาร์ชดยุคแห่งออสเตรียและดยุคแห่งเบอร์กันดี กับสมเด็จพระราชินีนาถฆัวนาแห่งกัสติยา ทรงมีบรรดาศักดิ์เป็นอาร์ชดัชเชสแห่งออสเตรียเมื่อประสูติ และทรงเป็นอินฟันตาแห่งกัสติยา (Infanta of Castile) ของราชวงศ์ฮาพส์บวร์ค หลังจากที่เป็นพระราชินีหม้ายพระองค์ก็ทรงได้รับบรรดาศักดิ์เป็นดัชเชสแห่งตูแรน (Touraine) ระหว่างปี ค.ศ. 1547 ถึงปี ค.ศ. 1558 พระนามในภาษาสเปนและโปรตุเกส คือ “Leonor” และภาษาฝรั่งเศสคือ  “Éléonore” หรือ “Aliénor”
เอเลโอโนเรอทรงเป็นพี่น้องกับ สมเด็จพระจักรพรรดิคาร์ลที่ 5 แห่งโรมันอันศักดิ์สิทธิ์, สมเด็จพระจักรพรรดิเฟอร์ดินันด์ที่ 1 แห่งโรมันอันศักดิ์สิทธิ์, แมรีแห่งออสเตรีย สมเด็จพระราชินีแห่งฮังการี และ แคทเธอรินแห่งออสเตรีย สมเด็จพระราชินีแห่งโปรตุเกส
เมื่อเอเลโอโนเรอยังทรงพระเยาว์ก็มีการพยายามจัดการเสกสมรสระหว่างพระองค์กับพระมหากษัตริย์ในราชอาณาจักรต่าง ๆ ที่รวมทั้งราชอาณาจักรอังกฤษ (พระเจ้าเฮนรีที่ 7 หรือ พระเจ้าเฮนรีที่ 8), หรือกับราชอาณาจักรฝรั่งเศส (พระเจ้าหลุยส์ที่ 12 หรือ พระเจ้าฟรองซัวส์ที่ 1) หรือกับพระมหากษัตริย์โปแลนด์ (พระเจ้าซิกิสมุนด์ที่ 1 แห่งโปแลนด์) แต่ก็ไม่เป็นที่ตกลงกันได้ ในที่สุดก็ทรงเสกสมรสกับพระเจ้ามานูแวลที่ 1 แห่งโปรตุเกส หลังจากการเสนอการสมรสของพระเจ้ามานูแวลกับลูกพี่ลูกน้องของพระองค์ล้มเหลวลง เอเลนอร์และพระเจ้ามานูเอลเสกสมรสกันเมื่อวันที่ 16 กรกฎาคม ค.ศ. 1518 มีพระราชโอรสธิดาด้วยกันสองพระองค์ มกุฎราชกุมารคาร์ลอสแห่งโปรตุเกส ผู้สิ้นพระชนม์ตั้งแต่ยังทรงพระเยาว์ และเจ้าหญิงมาเรีย เลดี้แห่งวิซู เอเลโอโนเรอทรงเป็นหม้ายเมื่อพระสวามีเสด็จสวรรคตด้วยโรคระบาดเมื่อวันที่ 13 ธันวาคม ค.ศ. 1521 
หลังจากนั้นก็ทรงเสกสมรสกับพระเจ้าฟร็องซัวที่ 1 แห่งฝรั่งเศสเมื่อวันที่ 4 กรกฎาคม ค.ศ. 1530 ตามสนธิสัญญา "La Paz de las Damas" (“ความสงบของสตรี”) ทั้งสองพระองค์ไม่มีพระราชโอรสธิดาด้วยกัน ในฐานะพระราชินีแห่งฝรั่งเศสพระองค์ไม่ทรงมีอำนาจทางการเมืองแต่อย่างใด แต่ก็ทรงถูกใช้เป็นผู้ติดต่อระหว่างฝรั่งเศสและจักรวรรดิโรมันอันศักดิ์สิทธิ์ 
เอเลโอโนเรอเสด็จสวรรคตเมื่อ 25 กุมภาพันธ์ ค.ศ. 1558 ขณะที่เสด็จกลับจากการไปปรองดองกับพระธิดา

**อ้างอิง**

**ดูเพิ่ม**
 ราชวงศ์วาลัว - ราชวงศ์ฮาพส์บวร์ค
หมวดหมู่:บุคคลที่เกิดในปี พ.ศ. 2041
หมวดหมู่:ราชินีแห่งฝรั่งเศส
หมวดหมู่:ราชินีแห่งโปรตุเกส
หมวดหมู่:ราชวงศ์วาลัว
หมวดหมู่:ราชวงศ์ฮาพส์บวร์ค
หมวดหมู่:อาร์ชดัชเชสแห่งออสเตรีย
แอนดี วิลเลียมส์

ฮาวเวิร์ด แอนดรูว์ "แอนดี" วิลเลียมส์ (Howard Andrew "Andy" Williams) เกิดเมื่อวันที่ 3 ธันวาคม ค.ศ. 1927เสียชีวิต 25 กันยายน ค.ศ. 2012 เป็นนักร้องเพลงป็อปชาวอเมริกัน แอนดี วิลเลียมส์มียอดขายอัลบั้มได้รับการยืนยันจาก RIAA ในระดับแผ่นเสียงทองคำ 18 แผ่นเสียงทองคำ และ 3 แผ่นเสียงทองคำขาว เมื่อครั้งที่ประธานาธิบดี โรนัลด์ เรแกน ดำรงตำแหน่งอยู่ เขาเอ่ยถึงเสียงร้องของแอนดีว่า "ถือเป็นสมบัติของชาติ" 
แอนดียังมีรายการโทรทัศน์ของตัวเองที่ได้รับความนิยม จากปี 1962-71 เขายังเป็นเจ้าของโรงละคร มูนริเวอร์ ในแบรนสัน รัฐมิสซูรี

**อ้างอิง**
หมวดหมู่:นักร้องอเมริกัน
หมวดหมู่:ศิลปินสังกัดเอเพ็กซ์เรเคิดส์
หมวดหมู่:ศิลปินสังกัดโคลัมเบียเรเคิดส์
หมวดหมู่:ศิลปินสังกัดโซนี่ มิวสิค
หมวดหมู่:บุคคลจากรัฐไอโอวา
จอห์นนี ทิลลอตสัน

จอห์นนี ทิลลอตสัน (Johnny Tillotson) (20 เมษายน พ.ศ. 2481 – 1 เมษายน พ.ศ. 2568) เป็นนักร้อง นักดนตรีและนักแต่งเพลงชาวอเมริกัน ในแจ็กสันวิลล์ รัฐฟลอริดาศึกษาที่ มหาวิทยาลัยฟลอริดา โตในพาลัตกา จอห์นนี ทิลลอตสันประสบความสำเร็จในช่วงต้นทศวรรษ 1960 เมื่อเขามีเพลงฮิตติดท็อปเท็น รวมถึงเพลงดังอย่าง  "Poetry in Motion" และ "It Keeps Right on a-Hurtin'" โดยรวมแล้ว เขามี 30 ซิงเกิล และมีอัลบั้มหลายชุดที่ติดชาร์ทบิลบอร์ดในระหว่างปี 1958 ถึง 1984 โดยเพลงส่วนใหญ่จะเข้าชาร์ทเพลงป็อป และมีบ้างบางเพลงที่เข้าชาร์ทคันทรี, อาร์แอนด์บี และอีซีลิสเทนนิง นอกจากนี้เขายังมีผลงานการแสดงบ้าง

**การเสียชีวิต**
จอห์นนี ทิลลอตสัน เสียชีวิตเมื่อวันที่ 1 เมษายน 2025 จากภาวะแทรกซ้อนของโรคพาร์คินสัน ตามที่ฟาเบียน ฟอร์เต้ นักร้องร่วมวงได้ประกาศผ่านInstagram ของเขา เขาอายุ 86 ปี

**อ้างอิง**
หมวดหมู่:นักร้องอเมริกัน
หมวดหมู่:ศิลปินสังกัดเอ็มจีเอ็มเรเคิดส์
หมวดหมู่:ศิลปินสังกัดเอเพ็กซ์เรเคิดส์
หมวดหมู่:บุคคลจากแจ็กสันวิลล์
เดล แชนนอน

เดล แชนนอน (30 ธันวาคม ค.ศ. 1934 - 8 กุมภาพันธ์ ค.ศ. 1990) เป็นนักร้อง นักแต่งเพลงชาวอเมริกัน ในแนวร็อกแอนด์โรล เป็นเจ้าของเพลงฮิตอันดับ 1 "Runaway" ในปี 1961 และต่อมาเขาก็มีเพลงฮิตรอง ๆ อย่าง "Little Town Flirt" ที่โด่งดังในประเทศอังกฤษมากกว่าบ้านเกิด ในช่วงระหว่างที่เขาทัวร์ยุโรปในปี 1963 เขาได้เล่นโชว์ร่วมกับเดอะบีทเทิลส์ ที่เพิ่งประสบความสำเร็จในสหราชอาณาจักร ซึ่งประทับใจเขา จนเขานำเพลงของเดอะบีทเทิลส์ "From Me to You" มาทำใหม่ และถือเป็นศิลปินอเมริกันคนแรกที่นำเพลงเดอะบีทเทิลส์มาทำใหม่
เดลมีซิงเกิลท็อปเท็นในปลายปี 1964 กับ "Keep Searchin'" ต่อมามีเพลงติดอันดับ 30 ในปี 1965 กับ "Stranger in Town" ซึ่งต่อมาเขาก็มีมีเพลงเข้าท็อป 40 อีกครั้งอีก 2 ทศวรรษ ในช่วงปลายทศวรรษ 1960 เขาได้ทำงานโดยเน้นด้านผลิตผลงานให้ศิลปินอื่น ที่เป็นที่รู้จักเช่น สมิธ และ ไบรอัน ไฮแลนด์ เขาพยายามกลับมาทำผลงานเพลงอีกครั้ง โดยมีการแสดงร่วมกับ เจฟฟ์ ลินน์ และเดฟ เอดมุนดส์ ในทศวรรษ 1970 แต่ก็ไม่ประสบความสำเร็จมาก แต่เมื่อต้นทศวรรษ 1980 ออกผลงานอัลบั้มโดยได้ทอม เพตตี มาเป็นโปรดิวเซอร์ให้ ทำให้เขามีเพลงติดท็อป 40 อีกครั้งก็เพลงนำมาทำใหม่ที่ชื่อ "Sea of Love"
เขาเสียชีวิตด้วยการฆ่าตัวตาย เมื่อวันที่ 8 กุมภาพันธ์ ค.ศ. 1990 ในขณะใช้ยาต้านอาการเศร้าซึม

**อ้างอิง**
หมวดหมู่:นักร้องอเมริกัน
หมวดหมู่:นักดนตรีที่ฆ่าตัวตาย
หมวดหมู่:บุคคลจากแกรนด์แรพิดส์ (รัฐมิชิแกน)
ปราสาทแบลมอรัล

ปราสาทแบลมอรัล (Balmoral Castle) เป็นคฤหาสน์ขนาดใหญ่ซึ่งตั้งอยู่ที่ในเขตแอเบอร์ดีนเชอร์ ประเทศสกอตแลนด์ ปราสาทแบลมอรัลเป็นหนึ่งในเขตพระราชฐานของราชวงศ์บริติชตั้งแต่ปี 1852 หลังจากที่เจ้าชายอัลเบิร์ต พระสวามีในสมเด็จพระราชินีนาถวิกตอเรีย ทรงซื้อปราสาทหลังนี้จากตระกูลฟาร์เคอสัน  
ปราสาทผ่านมือกันมาหลายชั่วคนและได้รับการขยายต่อเติมจนมีเนื้อที่กว่า 260 ตารางกิโลเมตร (65,000 เอเคอร์) ในปัจจุบันปราสาทยังเป็นสถานที่ที่ใช้ในการพำนักอาศัยที่มีผู้ทำงานเต็มเวลาทั้งหมด 50 คนและอีก 100 คนครึ่งเวลา
พระมหากษัตริย์สหราชอาณาจักร ในฐานะกษัตริย์แห่งสกอตแลนด์ มีประเพณีเสด็จมาประทับที่ปราสาทแห่งนี้ในทุกฤดูร้อน (เดือนกรกฎาคมถึงกันยายน) รวมถึงสมเด็จพระราชินีนาถเอลิซาเบธที่ 2 ซึ่งเสด็จสวรรคตที่ปราสาทหลังนี้ ในช่วงบ่ายของวันที่ 8 กันยายน ค.ศ. 2022

**ศัพทมูล**
แบลมอรัลออกเสียงตามภาษาอังกฤษเป็น əl หรือตามสำเนียงท้องถิ่นว่า əl มีบันทึกครั้งแรกในชื่อ 'Bouchmorale' เมื่อ ค.ศ. 1451 โดยผู้พูดภาษาเกลิกสกอตออกเสียงเป็น  ส่วนแรกน่าจะเป็นศัพท์ในภาษาเกลิกว่า both หมายถึง "กระท่อม" แต่ส่วนที่สองยังไม่เป็นที่กระจ่าง อดัม วัตสันและเอลิซาเบธ แอลลัน เขียนใน The Place Names of Upper Deeside ว่าส่วนที่สองหมายถึง "จุด(พื้นที่)ใหญ่" Alexander MacBain กล่าวแนะว่าส่วนนี้เดิมมาจากภาษาพิคท์ว่า *mor-ial, "ที่โล่งขนาดใหญ่" (อิงจากภาษาเวลส์ว่า mawr-ial) ในอีกทางหนึ่ง ส่วนที่สองอาจเป็นชื่อของนักบุญก็ได้

**ประวัติ**
ไฟล์:Queen Victoria, sketch of new Balmoral Castle, 1852 (cropped).jpg|thumb|left|220px|ปราสาทแบลมอรัล, เขียนโดยสมเด็จพระราชินีนาถวิกตอเรีย ในปี ค.ศ. 1854 ระหว่างการก่อสร้าง
ปราสาทแบลมอรัลก่อสร้างสำหรับเป็นที่อยู่อาศัยโดยเซอร์วิลเลียม ดรัมมอนด์ในปี ค.ศ. 1390 เดิมเป็นของพระเจ้าโรเบิร์ตที่ 2 แห่งสกอตแลนด์ ผู้ทรงมีตำหนักล่าสัตว์ (hunting lodge) ในบริเวณนั้น หลังจากนั้นปราสาทก็ขายให้กับอเล็กซานเดอร์ กอร์ดอน เอิร์ลแห่งฮันท์ลีย์ที่ 3 ในคริสต์ศตวรรษที่ 15 ปราสาทเป็นของตระกูลฮันท์ลีย์จนปี ค.ศ. 1662 เมื่อถูกขายให้กับตระกูลฟาร์เคอร์สัน (Clan Farquharson) แห่งอินวรี ผู้ขายให้กับเอิร์ลแห่งไฟฟ์ ในปี ค.ศ. 1798 ปราสาทเป็นส่วนหนึ่งของพระราชพิธีบรมราชาภิเษก activities of สมเด็จพระเจ้าจอร์จที่ 4 ในปี ค.ศ. 1822
ปราสาทแบลมอรัลเคยเป็นที่ประทับฤดูร้อนของสมเด็จพระราชินีนาถเอลิซาเบธที่ 2 และเจ้าชายฟิลิป ดยุกแห่งเอดินบะระ แบลมอรัลใช้เป็นที่ประทับมาตั้งแต่ปี ค.ศ. 1848 เมื่อพระราชินีนาถวิกตอเรียและเจ้าชายอัลเบิร์ตทรงเช่าจากผู้แทนของเซอร์โรเบิร์ต กอร์ดอน ทั้งสองพระองค์ทรงโปรดปรานแบลมอรัลเป็นอย่างมากจนในที่สุดก็ทรงซื้อในราคา £30,000 ในปี ค.ศ. 1852 ทันทีที่ทรงเป็นเจ้าของเจ้าชายอัลเบิร์ตก็ทรงวางแผนขยายให้กว้างใหญ่ขึ้นเพื่อให้พอกับครอบครัวของพระองค์ สิ่งก่อสร้างใหม่ที่อยู่ห่างจากสิ่งก่อสร้างเดิมราวร้อยหลาออกแบบด้วยพระองค์เองและสร้างเสร็จเมื่อปี ค.ศ. 1856
ในวันที่ 6 กันยายน ค.ศ. 2022 สมเด็จพระราชินีนาถเอลิซาเบธที่ 2 ทรงพระกรุณาโปรดเกล้าฯ ให้ ลิซ ทรัสส์ นายกรัฐมนตรีสหราชอาณาจักร เฝ้าทูลละอองธุลีพระบาท สองวันก่อนพระองค์จะเสด็จสวรรคต

**อ้างอิง**

**ข้อมูลทั่วไป**
 isbn=0-85667-194-0

**แหล่งข้อมูลอื่น**
หมวดหมู่:ปราสาทในสหราชอาณาจักร 
หมวดหมู่:ปราสาทในสกอตแลนด์
หมวดหมู่:เจ้าชายอัลเบิร์ต พระราชสวามี
หมวดหมู่:ปราสาทในสกอตแลนด์

ปราสาทบาลมอรัล
 หัวข้อนี้ใช้สำหรับสิ่งก่อสร้างที่มีลักษณะเป็นปราสาท หรือ สิ่งก่อสร้างที่เรียกว่า “ปราสาท” ที่ตั้งอยู่ในสกอตแลนด์
 ถ้าเป็นสิ่งก่อสร้างประเภทอื่นดูที่:
:* :หมวดหมู่:พระราชวังในสกอตแลนด์ สำหรับที่ประทับของพระมหากษัตริย์
:* :หมวดหมู่:วังและพระราชวังในสกอตแลนด์ สำหรับวังหรือสิ่งก่อสร้างมีขนาดใหญ่โตเช่นวัง
:* :หมวดหมู่:คฤหาสน์ในสกอตแลนด์ สำหรับคฤหาสน์
 ถ้าเป็นส่วนประกอบของสิ่งก่อสร้างของปราสาทก็ใช้ :หมวดหมู่:ส่วนประกอบของปราสาท
สกอตแลนด์
สกอตแลนด์
หมวดหมู่:สิ่งก่อสร้างในสกอตแลนด์
หมวดหมู่:คฤหาสน์ในสกอตแลนด์
หมวดหมู่:สถานที่ท่องเที่ยวในสกอตแลนด์
หมวดหมู่:ภาพยนตร์ที่กำกับโดย ไมเคิล เบย์

หมวดหมู่สำหรับ ภาพยนตร์ ที่กำกับโดย ไมเคิล เบย์ 
มไมเคิล เบย์
มไมเคิล เบย์
เดอะ ร็อก

เดอะ ร็อก (The Rock) สามารถหมายถึง- ดเวย์น "เดอะ ร็อก" จอห์นสัน นักแสดง และนักมวยปล้ำอาชีพชาวอเมริกัน- เดอะ ร็อก ยึดนรกป้อมมหากาฬ ภาพยนตร์แอ็กชัน ปี ค.ศ. 1996- เพลงของ เดอะ ฮู จากอัลบั้ม Quadrophenia ในปี ค.ศ. 1973- ชื่อเรียก เกาะอัลคาแทรซ เกาะเล็กๆกลางอ่าวซานฟรานซิสโก ในอดีตเคยใช้เป็นเรือนจำ- ชื่อเรียก ยิบรอลตาร์ บริเวณคาบสมุทรไอบีเรีย มาจากชื่อของ โขดหินยิบรอลตาร์ (Rock of Gibraltar)
เรือหางแมงป่อง

เรือหางแมงป่อง เป็นเรือของจังหวัดเชียงใหม่ สันนิษฐานว่าเรือหางแมงป่องมีใช้ในสมัยพระนางจามเทวี แห่งนครหริภุญชัย มีเรื่องเล่าว่าเกิดขึ้นจากจินตนาการของสล่าทำเรือในสมัยก่อน ที่บังเอิญไปเจอกาบมะพร้าวลอยอยู่เหนือน้ำในฤดูน้ำหลาก และบนกาบมะพร้าวมีพวก มด หนอน แมลง และแมงป่อง อาศัยอยู่ แล้วแมงป่องชี้หางไปบนฟ้า ซึ่งดูแล้วเหมือนโครงสร้างของเรือ
เรือหางแมงป่องเหมาะสมกับสภาพพื้นที่ของเชียงใหม่ เพราะแม่น้ำปิงมีเกาะแก่งมากในหน้าแล้งเนื่องจากเรือหางแมงป่องทำจากไม้สักและสามารถลอยน้ำได้ดีกว่าเรือบางอื่น นอกจากนั้นยังแข็งแรง เวลาที่ถูกเกาะแก่งเรือก็ไม่แตก
ไม้สักที่ใช้ในการทำเรือหางแมงป่องนั้นจะต้องมีขนาด 20 คนโอบ ซี่งขนาดใหญ่ เส้นผ่าศูนย์กลางประมาณ 4 ถึง 8 เมตร เพราะในพื้นที่ภาคเหนืออุดมสมบูรณ์ไปด้วยไม้สักซี่งไม้ประเภทนี้มีน้ำหนักเบา และสามารถลอยน้ำได้ดีกว่าไม้ชนิดอื่น ๆ ไม่บิดไม่งอ จึงทำให้การใช้ไม้สักขุดทำเรือนิยมแพร่หลายในสมัยนั้น อีกทั้งไม้สักยังใช้ในการขุดทำเรืออื่น ๆ ด้วย
ในยุคต้น เรือหางแมงป่องใช้เป็นเรือที่เจ้านายฝ่ายเหนือใช้ ยุคทองของเรือหางแมงป่องอยู่ในสมัยของเจ้าอินทรวิชยานนท์ เจ้าผู้ครองเมืองเชียงใหม่ลำดับที่ 7 ซึ่งเป็นพระบิดาของ เจ้าดารารัศมีพระวรชายาในพระบาทสมเด็จพระจุลจอมเกล้าเจ้าอยู่หัว รัชกาลที่ 5 พระองค์ทรงสร้างเรือหางแมงป่องขึ้นเพื่อให้เจ้าดารารัศมีเสด็จไปยังพระนคร แต่ยุคหลังเรือหางแมงป่องใช้ในการขนส่งสินค้าระหว่าง กรุงเทพฯ – เชียงใหม่ ใช้เวลาเดินทางประมาณ 6 เดือน ถึง 9 เดือน

การสร้างเรือหางแมงป่องยุคหลังต้องหยุดชะงักลง เพราะไม้สักขนาดใหญ่หาได้ยาก เนื่องจากมีการตัดไม้ ค้าไม้ เพื่อนำไปขายยังกรุงเทพฯ และตั้งแต่มีการสร้างทางรถไฟเข้าสู่เมืองเชียงใหม่และการทำเขื่อนภูมิพลที่จังหวัดตาก จึงทำให้เรือหางแมงป่องหายจากน่านน้ำแม่ปิง

**อ้างอิง**
 Cite news |department=วาไรตี้ท่องเที่ยว |date=28 เมษายน 2009 |title=ล่อง"เรือหางแมงป่อง"ย้อนรอยแม่ปิง |work=ผู้จัดการรายวัน |page=38- Cite magazine |department=ท่องเที่ยวไทย |date=14 ตุลาคม 2008 |title=มุมมองใหม่ (ใน) ดินแดนเก่า เรื่องเล่าและมนต์แม่ปิง |magazine=สกุลไทย |page=36 |issn=0125-068X

**แหล่งข้อมูลอื่น**
 date=13 มีนาคม 2008
หมวดหมู่:เรือไทย
หมวดหมู่:วัฒนธรรมล้านนา
แทว็อนกุนช็อนกเย

แทว็อนกุนช็อนกเย (ฮันกึล: 전계대원군; ฮันจา: 全溪大院君, 1785-1841) พระนามเดิม อี ควาง (ฮันกึล: 이광 ; ฮันจา: 李㼅) พระราชบิดาใน พระเจ้าช็อลจง ทรงเป็นโอรสในองค์ชายอึนอ็อนพระโอรสใน เจ้าชายรัชทายาทซาโด หรือ องค์ชายจังฮอน ที่ประสูติแต่พระสนมซุก ตระกูลอิม พระองค์จึงมีศักดิ์เป็นพระราชนัดดาใน พระเจ้าช็องโจ พระเชษฐาต่างพระราชมารดาขององค์ชายอึนอ็อน
แทว็อนกุนช็อนกเย ประสูติเมื่อค.ศ. 1785 หรือ พ.ศ. 2328 ในรัชสมัยพระเจ้าช็องโจต่อมาในปี ค.ศ. 1801 หรือ พ.ศ. 2344 ในรัชกาล พระเจ้าซุนโจ ขณะพระชนม์เพียง 16 พรรษาก็ทรงกำพร้าเพราะพระบิดาและพระมารดาถูกสำเร็จโทษใน เหตุการณ์สังหารหมู่ชาวคริสต์ปีชินยู ต่อมาทรงอภิเษกกับพระชายายงซอง จากตระกูลยอมและมีโอรสคือ เจ้าชายลีพยอน หรือ พระเจ้าช็อลจง ต่อมาในปี ค.ศ. 1839 หรือ พ.ศ. 2382 พระชายายงซองถูกสำเร็จโทษจาก เหตุการณ์สังหารหมู่คริสตชนปีคิลแฮ ทำให้เจ้าชายลีพยอนต้องหนีไป เกาะเชจู และเปลี่ยนชื่อเป็น ลีวอนบอม ส่วนเจ้าชายแทวอนก็มีพระชนม์อยู่อีกเพียง 2 ปีก็สิ้นพระชนม์ในปี ค.ศ. 1841 หรือ พ.ศ. 2384 ขณะพระชนม์ได้ 56 พรรษา
หมวดหมู่:บุคคลในยุคราชวงศ์โชซ็อน

**พงศาวลี ==
เวลลิงตัน

เมืองและท่าเรือเวลลิงตันมองจากภูเขาวิคตอเรีย
เวลลิงตัน (Wellington) เป็นเมืองหลวงของประเทศนิวซีแลนด์ เป็นที่รู้จักกันในชื่อของ "เวลลิงตัน เมืองแห่งสายลม" เนื่องจากเป็นภูมิภาคที่มีสายลมพัดผ่านมากที่สุดของนิวซีแลนด์ ตั้งอยู่ปลายสุดของเกาะเหนือ ระหว่างช่องแคบคุกกับ Rimutaka Range ชื่อของเมืองหลวงแห่งนี้มาจากชื่อที่ตั้งเป็นเกียรติแด่ อาร์เธอร์ เวลเลสลีย์ (Arthur Wellesley) มีประชากรทั้งสิ้น 430,000 คน นับเป็นเมืองที่มีประชากรมากเป็นอันดับ 2 รองจากโอ๊คแลนด์ เวลลิงตันเป็นที่ตั้งของรัฐสภา สถานทูต และกงสุลต่าง ๆ เป็นศูนย์กลางของศิลปวัฒนธรรมและความมีชีวิตชีวา ในเมืองจะเต็มไปด้วยร้านอาหารรสเลิศ ร้านกาแฟ และกิจกรรมยามค่ำคืน นอกจากการเป็นเมืองหลวงแล้ว เวลลิงตันยังมีความสำคัญ คือเป็นเมืองท่าขนาดใหญ่ที่ใช้สัญจรผ่านไปสู่เกาะใต้ ตามแนวเขาลาดชันชายฝั่ง จะเห็นสิ่งปลูกสร้างไม้สไตล์วิคตอเรียขึ้นอยู่เป็นทิวแถว อุณหภูมิอบอุ่นกำลังดีระหว่าง 9-13 องศาเซลเซียสในหน้าหนาว ส่วนหน้าร้อนประมาณ 17-22 องศาเซลเซียส

**อ้างอิง**

**แหล่งข้อมูลอื่น**
  Greater Wellington Regional Council-  Official NZ Tourism website for Wellington-  Wellington City Council

หมวดหมู่:เมืองหลวงในเขตโอเชียเนีย
หมวดหมู่:เมืองในประเทศนิวซีแลนด์
หมวดหมู่:เกาะเหนือ
หมวดหมู่:อาร์เธอร์ เวลสลีย์ ดยุกที่ 1 แห่งเวลลิงตัน
มัจจุราชตามล่าข้าไม่สน

มัจจุราชตามล่าข้าไม่สน เป็นภาพยนตร์ไทยแนวตลกจาก ไฟว์สตาร์โปรดักชั่น ออกฉายในปีพ.ศ. 2541เล่าถึงผู้ชาย 4 คน
ที่เป็นเพื่อนกันแต่ยังไม่ถึงคราวตายยมทูตก็ดันมาเอาดวงวิญญาณพวกเขาไป พวกเขาจึงพยายามแก้ไขเหตุการณ์ทั้งหมด

**รางวัล**
 รางวัลพระราชทานพระสุรัสวดี ครั้งที่ 22 ประจำปี พ.ศ. 2541 สาขาเทคนิคพิเศษยอดเยี่ยม
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2541
หมวดหมู่:ภาพยนตร์ตลกไทย
หมวดหมู่:ภาพยนตร์โดยไฟว์สตาร์โปรดักชั่น
สินบน

สินบน สามารถหมายถึง- สินบน (reward), เงินตราที่จ่ายให้แก่ผู้นำจับ
** ค่าหัว, ราคาที่กำหนดไว้เป็นค่าเอาชีวิต- สินบน (bribe), ทรัพย์สินหรือประโยชน์อื่นใดที่ให้แก่บุคคลเพื่อจูงใจให้ผู้นั้นกระทำการหรือไม่กระทำการอย่างใดในตำแหน่ง ไม่ว่าการนั้นชอบหรือมิชอบด้วยหน้าที่, ภาษาปากเรียก เงินใต้โต๊ะ, แป๊ะเจี๊ยะ (สำเนียงฮกเกี้ยนของ "ปั๋วจือ" (p=bó chī) แปลว่า นายท่านกิน) หรือเก๋าเจี๊ยะ (สำเนียงฮกเกี้ยนของ "โก่วจือ" (p=gǒu chī) แปลว่า หมากิน) เป็นต้น- สินบน, ทรัพย์หรือสิ่งของที่จะให้เป็นเครื่องบูชาคุณหรือตอบแทนผู้ที่จะช่วยให้สำเร็จตามประสงค์

**ดูเพิ่ม**
 ส่วย
หม่อมเอลีซาเบท รังสิต ณ อยุธยา

หม่อมเอลีซาเบท รังสิต ณ อยุธยา (15 กันยายน พ.ศ. 2435 – 29 กันยายน พ.ศ. 2516) นามเดิม เอลีซาเบท ชาร์นแบร์เกอร์ (Elisabeth Scharnberger) เป็นสุภาพสตรีชาวเยอรมัน ที่ต่อมาเป็นหม่อมในสมเด็จพระเจ้าบรมวงศ์เธอ กรมพระยาชัยนาทนเรนทร 

**ประวัติ**
หม่อมเอลีซาเบทเป็นบุตรคนเล็กจากจำนวนพี่น้องสามคน ซึ่งมารดาเป็นแม่เลี้ยงเดี่ยว เธอได้พบรักกับสมเด็จพระเจ้าบรมวงศ์เธอ กรมพระยาชัยนาทนเรนทรขณะเสด็จไปศึกษาในประเทศเยอรมนี
ต่อมาสมเด็จพระเจ้าบรมวงศ์เธอ กรมพระยาชัยนาทนเรนทรได้ขอพระราชทานพระบรมราชานุญาตเสกสมรสกับหม่อมเอลีซาเบทจากพระบาทสมเด็จพระมงกุฎเกล้าเจ้าอยู่หัวแล้ว ทั้งสองจึงจดทะเบียนสมรส ณ ที่ทำการอำเภอเวสต์มินสเตอร์ กรุงลอนดอน เมื่อวันที่ 28 สิงหาคม พ.ศ. 2445 โดยกระทำอย่างเงียบ ๆ เพราะ "สมัยนั้นเจ้านายในยุโรปซึ่งทรงคบหาสมาคมด้วยอย่างกว้างขวางนั้น ทรงถือว่าเป็นเรื่องเสียหาย อย่างมากถ้าเจ้านายทำการสมรสกับสามัญชน ดังนั้นเพื่อหลีกเลี่ยงเรื่องวุ่นวายต่าง ๆ ที่เยอรมนี จึงทรงเลือกจดทะเบียนสมรสอย่างเงียบ ๆ ที่กรุงลอนดอนแทน"
หลังการเสกสมรส หม่อมเอลีซาเบทจึงตามเสด็จสมเด็จพระเจ้าบรมวงศ์เธอ กรมพระยาชัยนาทนเรนทรกลับกรุงสยาม เบื้องต้นหม่อมเอลีซาเบทต้องปรับตัวให้เข้ากับวัฒนธรรมไทยในฐานะหม่อมห้าม เช่น การเรียนภาษาไทย ตามด้วยคำราชาศัพท์ การใช้กิริยามารยาทอย่างชาววัง โดยได้รับการอบรมจากพระเจ้าบรมวงศ์เธอ พระองค์เจ้าเยาวภาพงศ์สนิท พระโสทรเชษฐภคินีของกรมพระยาชัยนาทนเรนทร จนหม่อมเอลีซาเบทสามารถนุ่งโจงกระเบน และหมอบคลาน เข้าเฝ้าสมเด็จพระศรีสวรินทิราบรมราชเทวี พระพันวัสสาอัยยิกาเจ้าด้วยกิริยามารยาทที่เรียบร้อย
หม่อมเอลีซาเบทมีพระโอรสธิดาสามองค์ คือ
#หม่อมเจ้าปิยะรังสิต รังสิต (25 ธันวาคม พ.ศ. 2456 – 1 กุมภาพันธ์ พ.ศ. 2533) เสกสมรสกับหม่อมราชวงศ์ผ่องลักษณ์ ทองใหญ่, หม่อมเจ้าวิภาวดี รัชนี และบุญพิทักษ์ แสงฤทธิ์ มีโอรส-ธิดาสี่คน
#หม่อมเจ้าสนิทประยูรศักดิ์ รังสิต (19 สิงหาคม พ.ศ. 2460 – 10 กันยายน พ.ศ. 2538) เสกสมรสกับอามีเลีย มอนตอลติ และนาลินี สุขนิล มีโอรส-ธิดาสี่คน
#หม่อมเจ้าจารุลักษณ์กัลยาณี รังสิต (7 สิงหาคม พ.ศ. 2467 – 3 สิงหาคม พ.ศ. 2555) ลาออกจากฐานันดรศักดิ์เพื่อสมรสกับนายแพทย์เฉลิม บูรณะนนท์ มีบุตรสองคน
หม่อมเอลีซาเบท รังสิต ณ อยุธยา ถึงแก่อสัญกรรมเมื่อวันที่ 29 กันยายน พ.ศ. 2516 สิริอายุได้ 81 ปี 14 วัน โดยศพของหม่อมเอลีซาเบทถูกฝังที่เมืองไฮเดิลแบร์ค ประเทศเยอรมนี

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  Ancestry.com Mom Elisabeth (n้e Scharnberger)
หมวดหมู่:หม่อม
หมวดหมู่:ราชสกุลรังสิต
หมวดหมู่:ณ อยุธยา
หมวดหมู่:ชาวเยอรมันในประเทศไทย
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ ป.ป.ร.3
หมวดหมู่:ผู้ได้รับเหรียญรัตนาภรณ์ อ.ป.ร.2‎
สโมสรฟุตบอลกำแพงเพชร

สโมสรฟุตบอลกำแพงเพชร เป็นสโมสรฟุตบอลอาชีพในประเทศไทย ตั้งอยู่ที่อำเภอเมืองกำแพงเพชร จังหวัดกำแพงเพชร ปัจจุบันแข่งขันอยู่ในระดับไทยลีก 3 โซนภาคเหนือ

**ประวัติ**
กำแพงเพชร เอฟซี ถือกำเนิดจากความตั้งใจในการพัฒนาฟุตบอลบ้านเกิดของ เศกสรร ศิริพงษ์ อดีตนักฟุตบอลชาวกำแพงเพชร ที่เคยค้าแข้งกับ สโมสรฟุตบอลธนาคารกรุงเทพ และ บีอีซี เทโรศาสน
โดยเริ่มจากการจัดโครงการสอนฟุตบอลแก่เด็กในท้องถิ่น เมื่อปี พ.ศ. 2542 ก่อนก้าวสู่บทบาทผู้ฝึกสอนทีมฟุตบอลจังหวัดกำแพงเพชร ในปี พ.ศ. 2545
ปี 2552 สมาคมกีฬาฟุตบอลแห่งประเทศไทย ประกาศเปิดรับทีมฟุตบอลเข้าร่วมแข่งขันลีกภูมิภาค ดิวิชั่น 2 เศกสรรมองเห็นโอกาสในการพัฒนาฟุตบอลกำแพงเพชรสู่ระดับอาชีพ จึงลาออกจากทีมฟุตบอลจังหวัดกำแพงเพชร เพื่อก่อตั้ง กำแพงเพชร เอฟซี ทีมฟุตบอลระดับอาชีพขึ้นมา แต่ยังไม่ทันได้ลงสนาม กำแพงเพชร เอฟซี กลับพบกับปัญหาเรื่องงบประมาณทำทีม เนื่องจากได้เงินสนับสนุนจากทางจังหวัดเพียง 2 หมื่นบาท สโมสรจำเป็นต้องระมัดระวังค่าใช้จ่ายทุกด้าน จึงไม่สามารถหานักเตะฝีมือดีเข้าสู่ทีมตามต้องการ เศกสรร จึงคัดเลือกเยาวชนที่มีใจรักฟุตบอลในจังหวัดกำแพงเพชร เข้ามาเป็นนักเตะของสโมส กำแพงเพชร เอฟซี ใช้นักเตะชาวกำแพงเพชร 35 คน ลงแข่งขันลีกภูมิภาค ดิวิชั่น 2 ฤดูกาล 2552 โซนภาคเหนือ จบอันดับ 8 ของตาราง รอดตกชั้นตามเป้าหมาย
ในฤดูกาลถัดมา ทีมนักรบชากังราว จึงมีงบประมาณเพิ่มขึ้นเป็นหลักล้านบาท และสามารถดึงนักเตะต่างชาติเข้าสู่ทีม แต่ถึงกระนั้น เศกสรร ยังคงยึดมั่นนโยบายการใช้นักเตะที่พัฒนาจากเยาวชนในท้องถิ่น เนื่องจากมองว่า เป็นการพัฒนาสโมสรอย่างมั่นคงและยั่งยืน โดยไม่ใช้เงินไปกับการซื้อนักเตะเข้าค่าตัวแพงเข้าสู่ทีม ซึ่งยังคงเป็นแนวทางของ กำแพงเพชร เอฟซี จนถึงปัจจุบัน

**ผู้เล่น**

**ผู้เล่นชุดปัจจุบัน**

**ผู้ฝึกสอน**

**ผู้บริหาร**

**ผลงาน**

**ผลงานของสโมสรในแต่ละฤดูกาล**

**สถิติ**
 ลงแข่งขันนัดแรก
** กำแพงเพชร เอฟซี 1–3 พิษณุโลก เอฟซี (29 มีนาคม พ.ศ. 2552 : ดิวิชั่น 2 ภาคเหนือ ฤดูกาล 2552)- อันดับที่ดีที่สุดในลีก
** อันดับ 8 ไทยลีก 3 (ฤดูกาล 2562)- ชนะขาดลอยมากที่สุด
** กำแพงเพชร เอฟซี 4–1 อุทัยธานี (ดิวิชั่น 2 ภาคเหนือ ฤดูกาล 2554)
** เพชรบูรณ์ เอฟซี 0–3 กำแพงเพชร เอฟซี (ดิวิชั่น 2 ภาคเหนือ ฤดูกาล 2554)- แพ้ขาดลอยมากที่สุด
** เพชรบูรณ์ เอฟซี 5–0 กำแพงเพชร เอฟซี (ดิวิชั่น 2 ภาคเหนือ ฤดูกาล 2552)
** ฉะเชิงเทรา ไฮ-เทค 5–0 กำแพงเพชร เอฟซี (2 กรกฎาคม พ.ศ. 2560 : ไทยลีก 3 ฤดูกาล 2560)

**แหล่งข้อมูลอื่น**
  www.kamphaengphetfc.com date=2009-09-25  เว็บไซต์อย่างเป็นทางการของ สโมสรฟุตบอลกำแพงเพชร- KamphaengphetFC-  KPPFC MEDIA ที่เฟซบุ๊กแฟนเพจสื่อประชาสัมพันธ์และการถ่ายทอดสด

**อ้างอิง**
กำแพงเพชร
หมวดหมู่:สโมสรกีฬาที่ก่อตั้งในปี พ.ศ. 2552
หมวดหมู่:ก่อตั้งในประเทศไทยในปี พ.ศ. 2552
ขนมเมืองเพชร

ขนมเมืองเพชร เป็นคำที่ใช้เรียกขนมที่มีชื่อเสียงและเป็นเอกลักษณ์ของจังหวัดเพชรบุรีซึ่งมีหลายชนิด ตั้งแต่อดีตจนถึงปัจจุบัน ขนมที่เป็นเอกลักษณ์ของเพชรบุรีคือขนมที่ทำมาจากตาลโตนด ขนมที่ทำจากตาลโตนดนี้ได้แก่ มีกล่าวถึงในบทสวดสุบินของเก่า ที่ว่า
ขนมที่ทำจากตาลโตนดที่สำคัญของเพชรบุรี ได้แก่- จาวตาลเชื่อมเป็นการนำจาวตาลระยะที่ 3 ซึ่งเนื้อของจาวตาลแข็งซุยคล้ายจาวมะพร้าว แต่แน่นกว่า นำมาเชื่อมกับน้ำตาล นำไปเป็นส่วนประกิบของขนมอื่นได้อีก เช่น กินกับข้าวเหนียวมูน เป็นต้น- โตนดทอด นำจาวตาลเชื่อมาชุบแป้งทอด เป็นขนมดั้งเดิมชนิดหนึ่ง
ขนมตาล- ขนมตาล ทำจากลูกตาลที่แก่และสุกงอม นำเนื้อลูกตาลมายีแล้วนำไปผสมกับแป้ง น้ำตาลโตนดและกะทิ คนให้เข้ากัน นำไปนึ่ง สุกแล้วโรยด้วยมะพร้าวขูดโรยงา- ตังเม นำน้ำตาลสดมาเคี่ยวให้งวดด้วยไฟแรงเพื่อทำเป็นน้ำตาลปึก ส่วนที่เป็นน้ำตาลเหนียวๆจับอยู่ที่ขอบกระทะ เรียกตังเม ใช้ใบตองแห้งปาดขึ้นมาก็ได้เป็นขนมหวานอีกชนิดหนึ่ง
ตั้งแต่สมัยรัชกาลที่ 4 เป็นต้นมาจนถึงปัจจุบัน ขนมเมืองเพชรที่เป็นที่นิยม ได้แก่- ขนมขี้หนู มีชื่อเสียงมาก่อนขนมอื่น รัชกาลที่ 4 โปรดมาก ลักษณะเด่นของขนมขี้หนูเมืองเพชรคือ นุ่ม ไม่หวานจัด หอมด้วยกลิ่นดอกมะลิ โรยด้วยมะพร้าวขูดเป็นเส้นก่อนรับประทาน ปัจจุบันขนมขี้หนูเมืองเพชรเป็นของหารับประทานยาก ผู้ที่ทำได้ส่วนใหญ่อยู่ในวัยชรา- ข้าวเกรียบงา เป็นขนมที่ทาเป็นแผ่น แล้วนำไปตากแดดให้แห้ง จะรับประทานเลยหรือจะนำไปปิ้งก่อนก็ได้ ในระยะแรกใช้เพียงแป้งกับน้ำตาล ละเลงเป็นแผ่นใหญ่และหนากว่าในปัจจุบัน แต่ไม่เป็นที่นิยม จึงมีผู้ดัดแปลงใส่มะพร้าวหั่นเป็นแท่งขนาดเล็กลงไป และเพิ่มงาลงไปอีกอย่างหนึ่ง จึงเป็นข้าวเกรียบงาอย่างที่เห็นอยู่ในปัจจุบัน
ขนมหม้อแกง- ขนมหม้อแกง มีรสหวานมันและต่างจากขนมหม้อแกงเมืองอื่นตรงที่เนื้อละเอียดแต่ไม่แน่นจนแข็ง ไม่จับเป็นก้อนหรือมีรูพรุน ไม่มีหอมเจียวโรยหน้า

**อ้างอิง**
 นิยม สุขรองแพ่ง. ขนมเมืองเพชร ใน เพชรบุรี. กุศล เอี่ยมอรุณ, บก. กรุงเทพฯ: สารคดี, 2536
หมวดหมู่:วัฒนธรรมของจังหวัดเพชรบุรี
หมวดหมู่:ขนมไทย
สถานีรถไฟหินลับ

สถานีรถไฟหินลับ เป็นสถานีรถไฟชั้น 3 อยู่ห่างจากสถานีรถไฟกรุงเทพเป็นระยะทาง 144 กิโลเมตร   ตั้งอยู่ที่อำเภอมวกเหล็ก จังหวัดสระบุรี
สถานีรถไฟหินลับเป็นสถานที่หนึ่งที่มีการรบกันระหว่างทหารฝ่ายรัฐบาลกับฝ่ายกบฏ ในเหตุการณ์กบฏบวรเดช  โดยนายพันเอก พระยาศรีสิทธิสงคราม (ดิ่น ท่าราบ) แม่ทัพฝ่ายกบฏ ถูกทหารฝ่ายรัฐบาลจากกองพันทหารราบที่ 6 นำโดยพันตรีหลวงวีรวัฒน์โยธา​ยิงตายในที่รบที่สถานีรถไฟแห่งนี้ เมื่อวันที่ 23 ตุลาคม พ.ศ. 2476
ปัจจุบัน สถานีรถไฟแห่งนี้เป็นต้นทาง/ปลายทาง ของขบวนรถปูนซีเมนต์ของบริษัท ทีพีไอโพลีน จำกัด (มหาชน) ซึ่งมีปลายทางระหว่าง สถานีรถไฟเชียงรากน้อย, สถานีรถไฟเปรง, สถานีรถไฟลำพูน, สถานีกลางกรุงเทพอภิวัฒน์, สถานีรถไฟอุบลราชธานี, สถานีรถไฟหนองขอนกว้าง และสถานีรถไฟบึงพระ

**ตารางเวลาการเดินรถ**

**เที่ยวขึ้น**

**เที่ยวล่อง**

**อ้างอิง**

**แหล่งข้อมูลอื่น**
หินลับ
หมวดหมู่:สิ่งก่อสร้างในอำเภอมวกเหล็ก
สถานีรถไฟผาเสด็จ

สถานีรถไฟผาเสด็จ เป็นสถานีรถไฟชั้น 3 อยู่ห่างจากสถานีรถไฟกรุงเทพเป็นระยะทาง 138 กิโลเมตร   ตั้งอยู่ที่ตำบลทับกวาง อำเภอแก่งคอย จังหวัดสระบุรี อยู่ใกล้กับผาเสด็จ เป็นหน้าผาที่พระบาทสมเด็จพระจุลจอมเกล้าเจ้าอยู่หัว และสมเด็จพระศรีพัชรินทราบรมราชินีนาถ เคยเสด็จมาเมื่อคราวเปิดเดินรถไฟสายกรุงเทพ-นครราชสีมา เมื่อ พ.ศ. 2438 และทรงจารึกพระปรมาภิไธย จปร. ไว้ ณ หน้าผาแห่งนี้

**ตารางเวลาการเดินรถ**

**เที่ยวขึ้น**

**เที่ยวล่อง**

**ประวัติผาเสด็จ**

**อ้างอิง**

**แหล่งข้อมูลอื่น**
ผาเสด็จ
หมวดหมู่:สิ่งก่อสร้างในอำเภอแก่งคอย
ชุมชนกุฎีจีน

ไฟล์:Wang Burapha Phirom, Phra Nakhon, Bangkok, Thailand - panoramio (2).jpg|thumb|300px|โบสถ์ซางตาครู้ส เมื่อมองจากฝั่งพระนคร
ชุมชนกุฎีจีน เป็นย่านชุมชนเก่าแก่ของฝั่งธนบุรีที่มีประวัติความเป็นมาอันยาวนานตั้งแต่สมัยกรุงธนบุรี และยังเป็นย่านชุมชนที่มีความหลากหลายทางเชื้อชาติ ศาสนาและวัฒนธรรมอย่างมากแห่งหนึ่งในกรุงเทพมหานคร ทั้งชาวไทย จีน ฝรั่ง ญวน มอญ ฯลฯ ที่อพยพจากกรุงเก่ามาตั้งถิ่นฐานอยู่บริเวณด้านทิศใต้ของคลองบางหลวง หรือคลองบางกอกใหญ่ใกล้ริมฝั่งแม่น้ำเจ้าพระยา จะเห็นได้จากเป็นแหล่งที่ตั้งศาสนสถานที่สำคัญหลายศาสนาทั้ง วัดประยุรวงศาวาส, วัดซางตาครู้ส, ศาลเจ้าเกียนอันเกง, วัดกัลยาณมิตรวรมหาวิหาร และ มัสยิดบางหลวง ตลอดริมฝั่งแม่น้ำเจ้าพระยา

**ที่ตั้งและอาณาเขต**
ชุมชนกุฎีจีน ตั้งอยู่ริมแม่น้ำเจ้าพระยาฝั่งธนบุรี ขึ้นกับแขวงวัดกัลยาณ์ เขตธนบุรี กรุงเทพมหานคร มีอาณาเขตดังนี้ - ทิศเหนือ จรดชุมชนวัดกัลยาณ์- ทิศใต้ จรดโรงเรียนซางตาครู้สศึกษา- ทิศตะวันออก จรดแม่น้ำเจ้าพระยา- ทิศตะวันตก จรดถนนเทศบาลสาย 1

** ประวัติ**
ไฟล์:Kudi Chin snack (001).jpg|thumb|300px|ขนมฝรั่งกุฎีจีน
ชุมชนกุฎีจีนเป็นชุมชนของชาวไทยเชื้อสายโปรตุเกสที่อพยพมาจากกรุงศรีอยุธยาเมื่อกรุงศรีอยุธยาแตกครั้งที่ 2 ในปี พ.ศ. 2310 แต่ปัจจุบันชาวไทยเชื้อสายโปรตุเกสเหล่านั้น แทบไม่เหลือเค้าลางของรูปร่างหน้าตาแบบตะวันตกแล้ว ชุมชนแห่งนี้มีโบสถ์ซางตาครู้ส เป็นศูนย์กลางของชุมชน ชุมชนแห่งนี้มีขนมฝรั่งกุฎีจีนขาย ซึ่งเป็นขนมพื้นเมืองของชุมชนนี้ และขนมกุฎีจีนถือได้ว่าเป็นขนมพื้นเมืองดั้งเดิมของกรุงเทพมหานคร จัดเป็นขนมโบราณที่ทำสืบทอดกันมาตั้งแต่สมัยอยุธยาหรือต้นกรุงรัตนโกสินทร์ โดยดัดแปลงมาจากขนมหลายชนิดของโปรตุเกสจากตำรับของท้าวทองกีบม้า ชุมชนกุฎีจีนตั้งอยู่ริมแม่น้ำเจ้าพระยา ตั้งอยู่ที่ถนนเทศบาลสาย 1 แขวงวัดกัลยาณ์ เขตธนบุรี กรุงเทพมหานคร ตรงข้ามกับปากคลองตลาดในฝั่งพระนคร

**สถานที่ท่องเที่ยว**
# ศาลเจ้าเกียนอันเกง
# โบสถ์ซางตาครู้ส
# พิพิธภัณฑ์บ้านกุฎีจีน
# มัสยิดบางหลวง
# วัดกัลยาณมิตรวรมหาวิหาร หรือ วัดกัลยาณ์
# วัดประยุรวงศาวาสวรวิหาร

**ดูเพิ่ม**
 เจ้าพระยานิกรบดินทร์ (โต กัลยาณมิตร)- พระอนุวัฒน์ราชนิยม (ฮง เตชะวณิช)- พระยาดำรงสุจริตมหิศรภักดี (คอซู้เจียง)- หลวงอัคนีนฤมิตร (จิตร จิตราคนี)

**อ้างอิง**

**แหล่งข้อมูลอื่น**
100.493723-  สถานที่ท่องเที่ยวชุมชนกุฎีจีน date=2019-11-06 
หมวดหมู่:ชาวไทยเชื้อสายโปรตุเกส
หมวดหมู่:ย่านในเขตธนบุรี
หมวดหมู่:ดินแดนแทรกทางชาติพันธุ์ในประเทศไทย
วัดบางกระดี่

วัดบางกระดี่ ตั้งอยู่ที่เลขที่ 41 หมู่ 8 ถนนบางกระดี่ แขวงแสมดำ เขตบางขุนเทียน กรุงเทพมหานคร มีที่ดินตั้งวัด 22 ไร่ 3 งาน 40.9 ตารางวา

**ประวัติ**
สันนิษฐานว่า สร้างประมาณปี พ.ศ. 2420 บางกระดี่ เป็นชื่อของหมู่บ้านเดิม หรือคลองข้างวัดทางด้านตะวันออกเฉียงเหนือ เนื่องจากมี ปลากระดี่ อยู่ชุกชุม ศิลปกรรมสร้างเป็นแบบมอญ พระประธานในพระอุโบสถเป็นพระพุทธรูปทองเหลือง ปางมารวิชัย เป็นศิลปะสมัยรัตนโกสินทร์ตอนต้น มีพระพุทธรูปยืนซึ่งแกะสลักจากซุงทั้งต้น และมีเจดีย์ทรงฉลุลายโปร่ง ซึ่งมีความงดงามมาก บริเวณหน้าวัดมีเสาหงส์ เป็นสัญลักษณ์ วัดนี้ถือเป็นศูนย์รวมชาวไทยเชื้อสายมอญ ที่ยังคงสืบทอดและอนุรักษ์ขนบธรรมเนียมประเพณีต่างๆ ของตนไว้เป็นอย่างดี ไม่ว่าจะเป็นการถือผี หรือประเพณีต่าง ๆ ในรอบปี เช่น การแข่งเรือ การเล่นสะบ้า ประเพณีสงกรานต์เป็นต้น
วัดบางกระดี่มีเรือหางยาวรับจ้างจาก ท่าเตียน – ท่าวัดบางกระดี่

**อ้างอิง**
บางกระดี่
บางกระดี่
หมวดหมู่:โบราณสถานในเขตบางขุนเทียน
สถานีสระบุรี

สถานีรถไฟสระบุรี เป็นสถานีรถไฟชั้น 1 ตั้งอยู่ที่ถนนพหลโยธิน ซอย 6 เทศบาลเมืองสระบุรี ตำบลปากเพรียว อำเภอเมืองสระบุรี จังหวัดสระบุรี อยู่ห่างจากสถานีรถไฟกรุงเทพเป็นระยะทาง 113 กิโลเมตร 

**ตารางเวลาการเดินรถ == 

**เที่ยวขึ้น**

**เที่ยวล่อง**

**อ้างอิง**

**แหล่งข้อมูลอื่น**
100.917132
สระบุรี
หมวดหมู่:สิ่งก่อสร้างในอำเภอเมืองสระบุรี
หมวดหมู่:สถานีรถไฟในสยามที่เปิดทำการในปี พ.ศ. 2440
ดับเบิลเอบุ๊คส์ทาวเวอร์

ดั๊บเบิ้ล เอ บุ๊ค ทาวเวอร์ ที่อยู่ในระหว่างการรื้อถอน
ดั๊บเบิ้ล เอ บุ๊ค ทาวเวอร์ (Double A Book Tower) เคยเป็นอาคารที่จำหน่ายหนังสือและเป็นที่ตั้งของสำนักงานของบริษัท Double A ตั้งอยู่ริมถนนสาทรเหนือ ปากซอยสาทร 12 เยื้องโรงพยาบาลเซนต์หลุยส์ เป็นตึกหนังสือ 7 ชั้น เปิดทำการเมื่อปี พ.ศ. 2549 ต่อมาได้เปิดให้บริการเป็นศูนย์หนังสือเพียง 3 ชั้น ตั้งแต่ 1 มกราคม พ.ศ. 2555 ส่วนชั้นที่เหลือใช้เป็นอาคารสำนักงานให้เช่า
อาคารดับเบิ้ล เอ บุ๊ค ทาวเวอร์ ได้ปิดตัวลงในราว พ.ศ. 2560 และได้มีการรื้อถอนเพื่อก่อสร้างอาคารชุดพักอาศัยโครงการอนิล สาทร 12

**ที่อยู่**
122 ซอยสาทร 12 ถนนสาทรเหนือ แขวงสีลม เขตบางรัก กรุงเทพมหานคร 10500 เปิดบริการทุกวัน ชั้น 1-3 ตั้งแต่เวลา  09.00 - 19.00 น   โทรศัพท์ 02 267 7171 หรือโทร.1759

**หนังสือต่างๆ ชั้นในอาคาร**
 ชั้นที่ 1 ชั้นที่รวบรวมความรู้ด้านการบริหารจัดการ คอมพิวเตอร์เทคโนโลยีและการพักผ่อนท่องเที่ยว ซึ่งมีนิตยสาร ,สินค้าเครื่องเขียน, หนังสือออกใหม่,หนังสือท่องเที่ยว ตกแต่งบ้านและสวน  การบริหารจัดการ เทคโนโลยีและคอมพิวเตอร์ นอกจากนี้ยังมีธนาคารธนชาติ ธนาคารออมสิน และร้าน The Corner ซึ่งมีทั้งอาหารและเครื่องดื่ม ไว้คอยให้บริการทุกท่านหลากหลาย- ชั้นที่ 2 ชั้นของหนังสือสำหรับคุณแม่และลูกๆ  ทั้งวรรณกรรมแปล วรรณกรรมเยาวชน นวนิยาย กวีนิพนธ์ การ์ตูนจากค่ายต่าง ๆ รวมถึงนิยายใส ๆ เอาใจวัยทีน หนังสือเด็ก นิทานภาพ ของเล่นเสริมทักษะต่าง ๆ คู่มือทำอาหาร งานประดิษฐ์ หนังสือสำหรับการเตรียมตัวเป็นคุณแม่ ที่รวบรวมสำนักพิมพ์ต่างๆเอาไว้มากมาย และจุดรวมหนังสือโปรโมชั่นลดราคา แล้วยังมีร้าน Double A CopyCenter ไว้บริการทุกท่านด้วย- ชั้นที่ 3 ชั้นของหนังสือเกี่ยวกับ สุขภาพความงาม , ศิลปวัฒนธรรม , ประวัติศาสตร์,สังคมการเมือง,  ธรรมะ ,โหราศาสตร์ , ดนตรี , กีฬา หนังสือวิชาการ, คู่มือตำราเรียน หนังสือสอนการใช้ภาษาต่างๆ ซึ่งมีความหลากหลายเหมาะสำหรับท่านที่ต้องการเพิ่มเติมอาหารสมอง รักสุขภาพและพัตนาจิตใจ และยังมีมุมหนังสือสำหรับบรรณารักษ์



**การเดินทาง**
ด้วยรถไฟฟ้า BTS สถานีสุรศักดิ์หรือสถานีช่องนนทรี
รถบริการสาธารณะที่ผ่านหน้าตึก ได้แก่ สาย 17  76  77  106   115   116   149    
ปอ.พ.11   ปอ.พ.17   ปอ.พ.18   สองแถว 1256

**แหล่งข้อมูลอื่นๆ**
เว็บไซต์ทางการ date=2008-09-05 
หมวดหมู่:สิ่งก่อสร้างในเขตบางรัก
ระเบียบวิธีไฟไนต์เอลิเมนต์

ภาพสองมิติแสดงสนามแม่เหล็กด้วย FEM โดยเส้นคือแนวการคำนวณ ส่วนสีแสดงความเข้มสนามแม่เหล็ก
ภาพแสดงโครงสร้างของจุดต่อของภาพข้างบน
ระเบียบวิธีไฟไนต์เอเลเมนต์ (finite element method, finite element analysis) หรือที่เรียกย่อๆว่า FEM คือเทคนิกวิเคราะห์เชิงตัวเลขสำหรับการหาคำตอบโดยประมาณของสมการเชิงอนุพันธ์ย่อยพร้อมๆกับสมการปริพันธ์ ผลลัพธ์ที่ได้จากระเบียบวิธีนี้มีพื้นฐานมาจากทั้งการกำจัดสมการเชิงอนุพันธ์อย่างสมบูรณ์ (สำหรับปัญหาที่อยู่ในสภาวะคงที่) หรือการปรับแก้สมการเชิงอนุพันธ์ให้กลายเป็นระบบโดยประมาณของสมการเชิงอนุพันธ์สามัญซึ่งเป็นปริพันธ์ทางคณิตศาสตร์ด้วยการใช้เทคนิกมาตรฐานทางคณิตศาสตร์เช่น Euler method Runge–Kutta methods
ในการแก้สมการเชิงอนุพันธ์ย่อยนั้น ปัญหาพื้นฐานคือการสร้างสมการที่สามารถประมาณค่าสมการที่กำลังสนใจศึกษาแต่มีความแน่นอนทางตัวเลข ซึ่งหมายความว่าความคลาดเคลื่อนในข้อมูลนำเข้า (input) และการคำนวณระหว่างกลางจะไม่ถูกรวมเข้าไป และและส่งผลให้ข้อมูลส่งออก (output)ไร้ความหมาย ซึ่งวิธีการนั้นมีหลายวิธีซึ่งแต่ละวิธีก็มีข้อดีข้อเสียที่แตกต่างกันออกไป ระเบียบวิธีไฟไนต์เอเลเมนต์เป็นทางเลือกที่ดีในการแก้ปัญหาสมการเชิงอนุพันธ์ย่อยในขอบเขตที่ซับซ้อน (complex domains) (เช่นในรถยนต์หรือท่อส่งน้ำมัน) เมื่อขอบเขตมีการเปลี่ยนแปลง (เช่นในช่วงปฏิกิริยาโซลิดสเตทที่ขอบเขตมีการเคลื่อนที่ (solid state reaction with a moving boundary)) หรือเมื่อผลแม่นตรงที่ต้องการมีการเปลี่ยนแปลงตลอดขอบเขต หรือเมื่อผลลัพธ์ไม่มีความราบเรียบ 

**ประวัติศาสตร์**
หมวดหมู่:เครื่องมือทางวิศวกรรมศาสตร์
ผลงานแนวฮาเร็ม

ผลงานแนวฮาเร็ม (hāremumono) เป็นบันเทิงคดีที่มีตัวละครหลักเป็นผู้หญิงหลาย ๆ คน แต่ตัวละครหลักที่เป็นผู้ชายมีเพียงน้อยคน หรือมีเพียงคนเดียว ตัวอย่างเช่นเรื่อง ชัฟเฟิล! ซึ่งมีตัวละครผู้หญิงหลาย ๆ คนแต่มีตัวละครผู้ชายคือพระเอกเพียงคนเดียว ส่วนมากตัวละครผู้หญิงจะสวยหรือน่ารัก และอาจจะชอบผู้ชายคนเดียวกัน

**รายชื่อการ์ตูนญี่ปุ่นแนวฮาเร็ม**
 วุ่นรักยัยต่างดาว- ห้องเช่าป่วนก๊วนคนแปลก- โรซาริโอ้ บวก แวมไพร์- ชัฟเฟิล!- อิจิโกะ 100%- เซคิเร- บ้านพักอลเวง- รักสี่สีของนายซามูไร!- สคูลเดย์- คุณครูจอมเวท เนกิมะ!- โรงเรียนป่วนนักเรียนเป๋อ- ฮายาเตะ พ่อบ้านประจัญบาน- น้องสาวของผมไม่น่ารักขนาดนั้นหรอก- พิชิตรัก พิทักษ์โลก- รักลวงป่วนใจ- โทระโดระ! ยายเสือใสกับนายหน้าโหด- ฮิมาริเจ้าเสน่ห์- ไฮสคูล DXD- ซอร์ดอาร์ตออนไลน์- ปฏิบัติการรักจักรกลทะยานฟ้า- คาเกคาเก มาโมรุ- เซียนเกมรักขอเป็นเทพนักจีบ- โนเกม โนไลฟ์- ไปต่างโลกก็ต้องไปกับสมาร์ทโฟนสิ- ฝ่าดงนรกเดินดิน- พี่ชายแล้วไงถ้าใจอยากจะรัก- อสูรรับใช้ของยาย 0 สนิท- วิธีปั้นสาวบ้านให้มาเป็นนางเอกของผม- น้องสาวมือใหม่ของผมเป็นจอมมาร- เจ้าสาวผมเป็นแฝดห้า

ฮาเร็ม
หมวดหมู่:ศัพท์ในการ์ตูนญี่ปุ่น
มารีแห่งอ็องฌู

มารีแห่งอองชู สมเด็จพระราชินีแห่งฝรั่งเศส (Marie of Anjou) (14 ตุลาคม ค.ศ. 1404 - ค.ศ. 1463) มารีแห่งอองชูเป็นสมเด็จพระราชินีแห่งฝรั่งเศสในพระเจ้าชาร์ลส์ที่ 7 แห่งฝรั่งเศส ระหว่างปี ค.ศ. 1422 ถึงปี ค.ศ. 1461
มารีแห่งอองชูประสูติเมื่อวันที่ 14 ตุลาคม ค.ศ. 1404 เป็นพระธิดาองค์โตในหลุยส์ที่ 2 ดยุคแห่งอองชู (พระเจ้าหลุยส์ที่ 2 แห่งเนเปิลส์ และพระมหากษัตริย์แต่พระนามแห่งซิซิลี) และโยลันเดอแห่งอารากอน (Yolande of Aragon) พระราชินีมารีสิ้นพระชนม์เมื่อปี ค.ศ. 1463 ที่แอบบีชาเตลลิเยร์ ปัวตู 

**อ้างอิง**

**ดูเพิ่ม **
 ราชวงศ์อองชู - ราชวงศ์วาลัวส์ 
หมวดหมู่:บุคคลที่เกิดในปี พ.ศ. 1947
หมวดหมู่:ราชินีแห่งฝรั่งเศส
หมวดหมู่:ราชวงศ์วาลัว
หมวดหมู่:ราชวงศ์อ็องฌู
จอห์นนี แคช

จอห์นนี แคช Johnny Cash (26 กุมภาพันธ์ ค.ศ. 1932 – 12 กันยายน ค.ศ. 2003) เป็นนักร้อง-นักแต่งเพลงชาวอเมริกัน และเป็นหนึ่งในนักดนตรีที่มีอิทธิพลมากที่สุดในศตวรรษที่ 20 โดยหลักแล้วเป็นศิลปินในแนวคันทรี เพลงและดนตรีของเขามีหลากหลายแนวเพลง อย่างร็อกอะบิลลี และร็อกแอนด์โรล (โดยเฉพาะในช่วงเริ่มแรกของอาชีพเขา) เช่นเดียวกับแนวบลูส์, โฟล์ก และกอสเปล
แคชเป็นที่รู้จักในเรื่อง มีนำเสียงเด่นชัดในโทนเบส-แบริโทน และเสียงขบวนรถไฟจากวงแบ็กอัปของเขาที่ชื่อ เทนเนสซีทรี เขามักแต่งกายสีเข้ม โดยเขามีชื่อลำลองว่า "ผู้ชายในชุดดำ" เขามักจะเริ่มต้นแนะนำตัวเองในคอนเสิร์ตด้วยคำว่า "เฮลโล, ผมจอห์นนี แคช"
เพลงโดยมากของแคช โดยเฉพาะในยุคหลัง จะสะท้อนถึงความเศร้าโศก ความทุกข์ของจิตใจและการไถ่บาป เพลงประจำตัวของเขาเช่น "I Walk the Line", "Folsom Prison Blues", "Ring of Fire", "Get Rhythm" และ "Man in Black" เขายังมีเพลงตลกขบขันอย่าง "One Piece at a Time" และ "A Boy Named Sue" และเพลงเกี่ยวกับรถไฟอย่าง "Hey Porter" และ "Rock Island Line"

**อ้างอิง**

**แหล่งข้อมูลอื่น**
  Official Webcast-  Official Website-  Official Johnny Cash Lost Highway Artist Pagefix-attempted=yes -  at the Country Music Hall of Fame-  at the Rock and Roll Hall of Fame-  at the Rockabilly Hall of Fame date=2006-06-16 -  at the Hit Parade Hall of Fame date=2008-01-06 - name=Johnny Cash-  Larry King's November 26, 2002 interview With Johnny Cash on CNN
หมวดหมู่:นักแต่งเพลงชาวอเมริกัน
หมวดหมู่:นักร้องอเมริกัน
หมวดหมู่:ศิลปินสังกัดโคลัมเบียเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากแนชวิลล์
หมวดหมู่:เสียชีวิตจากโรคเบาหวาน
หมวดหมู่:บุคคลจากรัฐอาร์คันซอ
หมวดหมู่:นักร้องคันทรี
หมวดหมู่:นักร้องร็อกอเมริกัน
หมวดหมู่:นักร้องเสียงเบส
หมวดหมู่:นักร้องเสียงแบริโทน
หมวดหมู่:ผู้เขียนอัตชีวประวัติชาวอเมริกัน
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
หมวดหมู่:ผู้ได้รับรางวัลตำนานแกรมมี
อาชาครินต์ พงศ์เรืองรอง

อาชาครินต์ พงศ์เรืองรอง ปู เป็นอดีตนักร้องสังกัดในบริษัทอาร์.เอส. โปรโมชั่น เป็นน้องชายแท้ ๆ ของอริสมันต์ พงศ์เรืองรอง ซึ่งเป็นนักร้องอยู่สังกัดเดียวกัน

**ประวัติ**
อาชาครินต์ พงศ์เรืองรอง เกิดเมื่อวันที่ 3 มีนาคม พ.ศ.2515 ที่ อำเภอบ้านโป่ง จังหวัดราชบุรี เป็นบุตรชายสุดท้องของ นายกิมเฮง พงศ์เรืองรอง และ นางน้ำผึ้ง พงศ์เรืองรอง อาชาครินต์ เป็นน้องชายแท้ๆของอริสมันต์ พงศ์เรืองรอง
หลังจากที่อาชาครินต์ได้เติบโตในราชบุรีบ้านเกิด ก็ได้เห็นความสำเร็จจากพี่ชายของเขาจึงได้เข้ามาเป็นนักร้องในสังกัดอาร์เอส

**วงการดนตรี**
หลังจากที่อริสมันต์ พงศ์เรืองรองได้เพิ่งจะประสบความสำเร็จจากอัลบั้มที่3 เวทีนี้ไม่มีพี่เลี้ยง
พี่ชายก็ได้ผลักดันให้อาชาครินต์เข้ามาเป็นนักร้องในสังกัดอาร์เอส ได้ออกอัลบั้มเป็นอัลบั้มแรกและอัลบั้มเดียวและอัลบั้มสุดท้ายของเขา คือ อัลบั้มซึ้งก็สน แต่ขอซนก่อน ปี2534 ซึ่งจะมีเพลงที่พอจะรู้จักกันบ้างเช่นเพลง โตแล้ว,รู้แล้ว ซึ่งเพลงทั้งหมดทั้งคำร้องและทำนองอริสมันต์และอาชาครินต์นั้นแต่งเพลงร่วมกัน แต่ไม่ประสบความสำเร็จเพราะถูกวิจารณ์ว่ามีเนื้อหาใกล้เคียงกับพี่ชายมากเกินไป จึงอยู่ในวงการดนตรีเพียง2ปี คือ ปี2534-2536 และอาชาครินต์เองได้แสดงเป็นพระเอกมิวสิกวิดีโอ เพลง ใจประมาท ของอริสมันต์ พงศ์เรืองรอง
ในอัลบั้มความหมายที่4 สงสัยใจสะเทิ้น(2535) อีกด้วย

**ผลงานเพลง**
 อัลบั้ม ซึ้งก็สน แต่ขอซนก่อน(2534)

**มิวสิกวีดีโอ**
 เพลง ใจประมาท ของ อริสมันต์ (2535)

**อ้างอิง**

หมวดหมู่:สกุลพงศ์เรืองรอง
หมวดหมู่:นักร้องชายชาวไทย
หมวดหมู่:ศิลปินสังกัดอาร์เอส
หมวดหมู่:บุคคลจากอำเภอบ้านโป่ง
หมวดหมู่:นักร้องจากจังหวัดราชบุรี
นีล ยัง

นีล เพอร์ซิวอล ยัง (Neil Percival Young) เกิดเมื่อวันที่ 12 พฤศจิกายน ค.ศ. 1945 เป็นนักร้อง-นักแต่งเพลงชาวแคนาดา และยังเป็นนักดนตรีและผู้กำกับภาพยนตร์
ผลงานของยังมีเอกลักษณ์ ที่มีเนื้อเพลงลึกซึ้ง เสียงกีตาร์อันโดดเด่น เสียงร้องที่เป็นเอกลักษณ์ในโทน falsetto tenor เขายังเล่นดนตรีได้หลากหลายประเภท เขายังทดลองการเล่นดนตรีที่แตกต่างหลากหลายประเภท อย่าง สวิง, แจ๊ส, ร็อกอะบิลลี, บลูส์ และดนตรีอีเลกโทรนิก ผลงานที่เป็นที่รู้จักดีที่สุดของเขา มักจะเป็นแนวเพลงในลักษณะโฟล์ก อคูสติกร็อก ("Heart of Gold", "Harvest Moon" และ "Old Man") และฮาร์ดร็อก  (อย่างเพลง "Cinnamon Girl", "Rockin' in the Free World" และ "Hey Hey, My My (Into the Black)") ส่วนผลงานล่าสุดเขายังใส่องค์ประกอบแนวเพลงใหม่ ๆ อย่าง อินดัสเทรียล, อัลเทอร์เนทีฟคันทรี และกรันจ์ ไปด้วย และจากข้อมูลกลางปี 2008 เขามียอดขายอัลบั้มโดยประมาณอยู่ที่ 80 ล้านชุดทั่วโลก
ยังกำกับ (หรือช่วยกำกับ) ภาพยนตร์หลายเรื่อง โดยใช้ชื่อนามแฝงว่า เบอร์นาร์ด เชกกีย์ มีผลงานอย่าง Journey Through the Past (1973), Rust Never Sleeps (1979), Human Highway (1982), Greendale (2003),และ CSNY Déjà Vu (2008) ผลงานล่าสุดที่เขาทำเป็นสารคดีเกี่ยวกับเทคโนโลยีรถไฟฟ้า มีชื่อชั่วคราวว่า Linc/Volt
เขายังสนับสนุนเรื่องเกี่ยวกับสิ่งแวดล้อมและชาวไร่ ชาวนา เขาร่วมก่อตั้งคอนเสิร์ตฟาร์มเอด ในปี 1985 และในปี 1986 เขาช่วยก่อตั้งโรงเรียนบริดจ์ และยังจัดคอนเสิร์ตประจำปีเพื่อช่วยเหลือโรงเรียน ร่วมกับภรรยาของเขา เพกกี  ถึงแม้ว่ายังจะ ร้องเพลงเกี่ยวกับตำนานอเมริกันหรือเรื่องเล่าอยู่บ่อยครั้ง แต่เขาก็ยังถือสัญชาติแคนาดา และไม่ต้องการเปลี่ยนสัญชาติ

**อ้างอิง**
หมวดหมู่:นักร้องแคนาดา
หมวดหมู่:ผู้กำกับภาพยนตร์ชาวแคนาดา
หมวดหมู่:ศิลปินสังกัดรีพรีซเรเคิดส์
หมวดหมู่:ศิลปินสังกัดโมทาวน์เรเคิดส์
หมวดหมู่:ศิลปินสังกัดเกฟเฟนเรเคิดส์
หมวดหมู่:บุคคลจากโทรอนโต
หมวดหมู่:ผู้กำกับภาพยนตร์ชาวแคนาดา

หมวดหมู่:ชาวแคนาดาแบ่งตามอาชีพ
หมวดหมู่:ผู้กำกับภาพยนตร์แบ่งตามสัญชาติ
หมวดหมู่:ภาพยนตร์ในประเทศแคนาดา
ฌานแห่งบูร์กอญ

ฌานแห่งบูร์กอญ สมเด็จพระราชินีแห่งฝรั่งเศส (Jeanne la Boiteuse; Joan the Lame หรือ Joan of Burgundy) (24 มิถุนายน ค.ศ. 1293 - 12 กันยายน ค.ศ. 1348) ฌานแห่งบูร์กอญเป็นสมเด็จพระราชินีแห่งฝรั่งเศสในพระเจ้าฟิลิปที่ 6 แห่งฝรั่งเศส ระหว่างวันที่ 1 เมษายน ค.ศ. 1328 ถึงวันที่ 22 สิงหาคม ค.ศ. 1350 
ฌานประสูติเมื่อวันที่ 24 มิถุนายน ค.ศ. 1293 เป็นพระธิดาในโรเบิร์ตที่ 2 ดยุคแห่งบูร์กอญ และแอกเนสแห่งฝรั่งเศส ดัชเชสแห่งบูร์กอญผู้เป็นพระราชธิดาองค์เล็กของพระเจ้าหลุยส์ที่ 9 แห่งฝรั่งเศส และพระราชินีมาร์เกอรีต พระขนิษฐาของพระองค์มาร์เกอรีตแห่งบูร์กอญทรงเป็นสมเด็จพระราชินีในพระเจ้าหลุยส์ที่ 10 ฌานสิ้นพระชนม์เมื่อ 12 กันยายน ค.ศ. 1348 

**อ้างอิง**

**ดูเพิ่ม **
 ราชวงศ์วาลัวส์ - ราชวงศ์บูร์กอญ 

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 1836
หมวดหมู่:ราชินีแห่งฝรั่งเศส
หมวดหมู่:ราชวงศ์วาลัว
หมวดหมู่:ตระกูลบูร์กอญ
หมวดหมู่:เสียชีวิตจากกาฬโรค
หมวดหมู่:ผู้สำเร็จราชการแทนพระองค์ที่เป็นสตรี
ซูริอาแห่งนาวาร์

ซูริอาแห่งนาวาร์ หรือ บลังกาแห่งนาวาร์ หรือ บล็องช์แห่งนาวาร์ (Zuria Nafarroakoa; Blanca de Navarra; Blanche de Navarre) หรือ ซูริอาแห่งเอเวรอ (Zuria Évreuxkoa; Blanca de Évreux; Blanche d'Évreux; ค.ศ. 1331–1398) เป็นสมเด็จพระราชินีแห่งฝรั่งเศสในพระเจ้าฟีลิปที่ 6 ใน ค.ศ. 1350
เจ้าหญิงซูริอาแห่งนาวาร์ประสูติใน ค.ศ. 1331 เป็นพระราชธิดาในพระเจ้าฟิลิเปที่ 3 แห่งนาวาร์ และสมเด็จพระราชินีนาถโยอานาที่ 2 แห่งนาวาร์
เจ้าหญิงซูริอาเป็นพระขนิษฐาในพระเจ้าการ์โลสที่ 2 แห่งนาวาร์ และมาเรีย สมเด็จพระราชินีแห่งนาวาร์ พระองค์เป็นพระราชปนัดดาทางพระมารดาในพระเจ้าหลุยส์ที่ 10 แห่งฝรั่งเศสกับพระมเหสีองค์แรกมาร์เกอรีตแห่งเบอร์กันดี ถ้าสตรีได้รับอนุญาตให้สืบราชบัลลังก์ฝรั่งเศสแล้วพระราชมารดาของพระองค์ก็จะเป็นผู้สืบราชบัลลังก์หลังจากการเสด็จสวรรคตของพระเชษฐาต่างพระมารดาพระเจ้าฌ็องที่ 1 แห่งฝรั่งเศส
เจ้าหญิงซูริอาทรงเสกสมรสกับพระเจ้าฟีลิปที่ 6 เมื่อวันที่ 11 มกราคม ค.ศ. 1350 เป็นพระอัครมเหสีองค์ที่สองหลังจากพระราชินีฌานผู้สิ้นพระชนม์ด้วยโรคระบาด พระราชินีซูริอาและพระเจ้าฟีลิปมีพระราชธิดาด้วยกันพระองค์หนึ่ง – ฌานน์ผู้หมั้นหมายที่จะเสกสมรสกับพระเจ้าจอห์นที่ 1 แห่งอารากอนแต่เสด็จสิ้นพระชนม์ระหว่างการเดินทางไปอารากอน
พระราชินีซูริอามีความสนพระทัยในการเล่นแร่แปรธาตุและทรงมีห้องทดลองของพระองค์เองในปราสาทdate=April 2008 พระราชินีซูริอาเสด็จสวรรคตเมื่อ ค.ศ. 1398

**อ้างอิง**

**ดูเพิ่ม**
 ราชวงศ์วาลัว 
หมวดหมู่:บุคคลที่เกิดในปี พ.ศ. 1874
หมวดหมู่:ราชินีแห่งฝรั่งเศส
หมวดหมู่:ราชวงศ์วาลัว
หมวดหมู่:พระราชธิดาในพระมหากษัตริย์
ฌานแห่งโอแวร์ญ

ฌานแห่งโอแวร์ญ สมเด็จพระราชินีแห่งฝรั่งเศส (Jeanne I, Countess of Auvergne) (8 พฤษภาคม ค.ศ. 1326 - 29 กันยายน ค.ศ. 1360) ฌานแห่งโอแวร์ญทรงเป็นสมเด็จพระราชินีแห่งฝรั่งเศสในพระเจ้าจอห์นที่ 2 ระหว่างปี ค.ศ. 1350 ถึงปี ค.ศ. 1360 
ฌานแห่งโอแวร์ญประสูติเมื่อวันที่ 8 พฤษภาคม ค.ศ. 1326 เป็นพระธิดาในวิลเลียมที่ 12 เคานต์แห่งโอแวร์ญและบูลอญ และMarguerite d'Évreux ฌานได้รับอาณาจักรโอแวร์ญและบูลอญหลังจากที่วิลเลียมที่ 12 เสียชีวิต ฌานสมรสครั้งแรกกับฟิลิปแห่งบูร์กอญ ผู้ได้รับบรรดาศักดิเป็นเคานต์แห่งโอแวร์ญหลังจากการสมรสด้วย หลังจากฟิลิปเสียชีวิตฌานก็เสกสมรสกับพระเจ้าจอห์นที่ 2 เมื่อวันที่ 13 กุมภาพันธ์ ค.ศ. 1349 และได้เป็นสมเด็จพระราชินีในปีต่อมา ฌานและพระเจ้าจอห์นมีพระราชธิดาด้วยกันสองพระองค์แต่ก็สิ้นพระชนม์ตั้งแต่ยังทรงพระเยาว์ทั้งสองพระองค์ ฌานสิ้นพระชนม์เมื่อวันที่ 29 กันยายน ค.ศ. 1360 ที่ พระศพตั้งอยู่ที่ พระราชโอรสองค์โตจากการสมรสครั้งแรกเป็นทายาทของพระองค์.

**อ้างอิง**

**ดูเพิ่ม**
 ราชวงศ์วาลัวส์ - ราชวงศ์บูร์กอญ 
หมวดหมู่:บุคคลที่เกิดในปี พ.ศ. 1869
หมวดหมู่:ราชินีแห่งฝรั่งเศส
หมวดหมู่:ราชวงศ์วาลัว
หมวดหมู่:ตระกูลบูร์กอญ
หมวดหมู่:ดัชเชสแห่งอากีแตน
หมวดหมู่:ดัชเชสแห่งนอร์มังดี
หมวดหมู่:เคานเตสแห่งเมน
หมวดหมู่:เคานเตสแห่งอองชู
หมวดหมู่:เคานต์แห่งบูลอญ
แม่แบบ:เหตุการณ์ปัจจุบัน/2552 พฤษภาคม 23

* โนห์-มูเฮียน อดีตประธานาธิบดีแห่งเกาหลีใต้ ถึงแก่อสัญกรรมเพราะตกลงไปในหุบเขาบริเวณใกล้บ้านพักของเขาในจังหวัดยองซางใต้ โดยตำรวจท้องถิ่นพบจดหมายลาตายในเครื่องคอมพิวเตอร์ภายในบ้านของเขา ( มติชน, เอเอสทีวีผู้จัดการออนไลน์)
}